Promene na čelu Javnog preduzeća za urbanizam i dve ustanove kulture • ZRENJANIN DANAS\nPromene na čelu Javnog preduzeća za urbanizam i dve ustanove kulture\nBy Redakcija on 01/04/2021\nOdbornici Skupštine grada Zrenjanina održali su juče 7. sednicu u ovom sazivu, u velikoj sali Kulturnog centra Zrenjanina i uz preduzimanje svih propisanih epidemioloških mera. Predsedavao je Čedomir Janjić, a najavljeni dnevni red od 13 tačaka dopunjen je tokom sednice sa još devet.\nOsim dve odluke iz komunalne oblasti i izveštaja o radu gradskih ustanova kulture i javne ustanove “Sportski objekti”, današnje zasedanje Skupštine grada obeležile su i tri kadrovske odluke, odnosno promene na čelu jednog javnog preduzeća i dve ustanove kulture. Umesto Jovana Cvetića, na mesto vršioca dužnosti direktora JP za urbanizam postavljen je Goran Kravarušić, dosadašnji načelnik Odeljenja za privredu Gradske uprave, za vršioca dužnosti direktora Narodnog muzeja postavljen je kustos u toj ustanovi Siniša Onjin, dok je na mesto v.d. direktora Narodnog pozorišta “Toša Jovanović” postavljen glumac dramskog ansambla te kuće, Dejan Karlečik.


Komentar: Srbi, Crnogorci i Evropa\nHome > Komentar: Srbi, Crnogorci i Evropa\nDva ekonomska sistema i nepostojanje centralnih vlasti su i dalje glavne prepreke za integraciju bivse jugoslovenske drzave u Evropsku uniju.\nSve dublja politicka kriza u Srbiji, uz nevoljnu podrsku Crne Gore zajednickim institucijama, preti da ugrozi napore zajednicke drzave ciji je cilj pridruzivanje Evropskoj uniji.\nProces integracije u EU otezava usporeno uspostavljanje zajednickog trzista i funkcionalnih centralnih institucija sto je preduslov Evropske unije koji drzavna zajednica Srbije i Crne Gore mora ispuniti da bi se krenulo u pregovore o pridruzivanju.\nKomesar EU Kristofer Paten, tokom svoje nedavne posete Beogradu jasno je stavio do znanje da se ovi uslovi moraju ispuniti. On je, takodje, naglasio da bi drzavna zajednica trebalo da ima zajednicku ekonomsku politiku i insistirao da se krhke zajednicke institucije moraju ojacati.\nMedjutim, Srbija i Crna Gora su jos daleko od uspostavljanje funkcionalne zajednicke drzave. Ekonomski sistemi dve republike jos uvek su isuvise razliciti u nekim kljucnim aspektima. Stavise, postoje strahovanja da savezne institucije nece biti u stanju da uspostave funkcionalnu kontrolu nad jedinstvenim trzistem.\nDa bi se resili ovi problemi, savezna vlada je formirala Savet za evropske integracije, ciji su clanovi predsednik drzavne zajednice Svetozar Marovic i predsednici vlade obe republike. Ipak, nije izvesno da ce resenja koja ce predloziti Savet za evropske integracije do kraja ove godine zadovoljiti Evropsku uniju.\nPrve razlike izmedju ekonomskih sistema u dve republike nastale su krajem devedesetih kada je crnogorska vlada uspostavila odvojeni pravni i ekonomski sistem mada je nominalno ostao u okviru jugoslovenske drzave. Ovaj proces odvajanja nastavio se i nakon zbacivanja Slobodana Milosevica s vlasti 2000. godine, pri cemu su medjusobni odnosi Srbije i Crne Gore ostali nerazreseni.\nCrnogorske aspiracije za nezavisnoscu rasprsene su u martu 2002. godine kada je Crna Gora - pod pritiskom Evropske unije - potpisala sporazum o redefinisanju drzavne zajednice sa Srbijom. S obzirom na to da su se tumacenja sporazuma i izgleda nove drzavne zajednice razlikovala, dvema republikama je bilo potrebno jos citavih godinu dana pregovora da bi usvojile Ustavnu povelju, te je drzavna zajednica konacno i formalno proglasena u februaru 2003. godine.\nRazlike u gledistima bile su znacajne jer su se ticale kljucnih principa na osnovu kojih bi trebalo da se uspostavi funkcionalna federacija. Srbija je smatrala da bi nova drzavna zajednica trebalo da ima neku vrstu centralne vlasti, doduse sa ogranicenim ovlascenjima. Medjutim, Crnogorci su bili protiv toga zauzimajuci se za uspostavljanje mehanizama pomocu kojih bi se koordinirale funkcije i politika dve republike.\nEvropskoj uniji je, u pocetku, bilo stalo da obezbedi potpisivanje sporazuma, a precutno se podrazumevalo da bi bilo kakav sporazum otvorio vrata procesu evropskih integracija.\nIpak, sada je poruka Evropske unije drugacija. Kako stvari stoje, srpsko-crnogorski sporazum ne pruza dovoljno cvrstu osnovu za funkcionalnu, snaznu drzavu zbog cega bi dve republike trebalo da nadju siri i sveobuhvatniji zajednicki imenitelj.\nDa bi imala partnera u pregovorima koji ce biti u stanju da upravlja procesom pridruzivanja, Evropska unija insistira da organi drzavne zajednice moraju imati dovoljno stabilne institucije i ovlascenja da vrse izvesne kljucne funkcije. Evropska unija takodje zahteva uspostavljanje jedinstvenog trzista na celokupnoj teritoriji drzavne zajednice.\nPregovori su potrajali citavu godinu dana pod budnim okom Evropske unije pre nego sto su parlamenti Srbije i Crne Gore konacno usvojile zakon koji sadrzi akcioni plan za uskladjivanje dva ekonomska sistema, sto je jedan od glavnih preduslova za pridruzivanje.\nUprkos svemu tome, akcioni plan jos uvek ne ispunjava sve kriterijume koje je iznela Komisija Evropske unije. Na primer, mada je usaglaseno preko 90 odsto carinskih dazbina izmedju Srbije i Crne Gore, ostalo je oko 50 neusaglasenih carinskih nameta - uglavnom u oblasti poljoprivede. Pregovori o stabilizaciji i pridruzivanju Evropskoj uniji ne mogu zapoceti dok se i preostale carinske stope ne usaglase.\nTakodje, postoje neke druga pitanja iz oblasti carina koja se moraju razresiti. Ne postoji dogovor o tome da li bi carinsku kontrolu trebalo da sprovodi centralni organ - sto je upravo ono sto Evropska unija zeli - ili bi se carinska kontrola vrsila koordiniranjem dve postojece carinske sluzbe.\nDodatni problem predstavlja nepostojanje zajednicke politike subvencija u oblasti poljoprivrede i industrije. Bez zajednicke politike u ovoj oblasti ne mozete imati jedinstveno trziste. Pored toga, akcioni plan ne predvidja zajednicki organ protiv monopola i nelojalne konkurencije na nivou drzavne zajednice.\nNajzad, mada postoji sporazum da se srpski dinar i evro koji je trenutno u opticaju u Crnoj Gori paralelno koriste kao zakonska sredstva placanja u citavoj drzavnoj zajednici, odgovarajuci sistem placanja tek treba uspostaviti izmedju dve republike, a to se nece dogoditi tako brzo.\nUprkos ovim problemima, u septembru ove godine Evropska unija je pokrenula proces izrade studije o izvodljivosti koja bi trebalo da utvrdi da li je drzavna zajednica Srbije i Crne Gore spremna za otpocinjanje pregovora o stabilizaciji i pridruzivanju. Ovaj potez Evropske unije predstavlja gest dobre volje i politicke podrske uoci samita u Solunu odrzanog ovog leta na kome je Evropska unija saopstila da je sada spremna da razmatra mogucnost pridruzivanja zemalja zapadnog Balkana.\nStandardni uslovi Evropske unije za ugovor o pridruzivanju obuhvataju pitanja kao sto su demokratizacija, vladavina prava, ljudska prava i - u slucaju Srbije i Crne Gore - punu saradnju sa Medjunarodnim krivicnim sudom za ratne zlocine u bivsoj Jugoslaviji. Medjutim, ova pitanja verovatno nece biti odlucujuci faktori.\nVisoki zvanicnici Evropske unije koji su posetili Srbiju i Crnoj Goru tokom poslednja dva meseca kazu da su glavni kriterijumi za izradu studije o izvodljivosti ekonomska harmonizacija i uspostavljanje funkcionalnih struktura vlasti - makar i samo u naznakama za pocetak - na nivou drzavne zajednice.\nKomisija Evropske unije jasno je stavila do znanja da je jos uvek nezadovoljna akcionim planom u pogledu ova dva preduslova.\nStudija o izvodljivosti trebalo bi da se zavrsi u martu 2004. godine. Negativan odgovor znacice da Srbija i Crna Gora moraju iznova zapoceti citav proces.\nMedjutim, kako se kriticni datum priblizava, sve je manje verovatno da se vazne promene mogu sprovesti na vreme jer je tekuca politicka kriza u Srbiji onemogucila vladajucu koaliciju da obezbedi parlamentarnu vecinu neophodnu za usvajanje zakona o uskladjivanju poreskih stopa.\nSada se postavlja pitanje da li bi prevremeni parlamentarni izbori o kojima se trenutno raspravlja u javnosti mogli da uklone prepreke za usvajanje zakona. Puno toga zavisi i od spremnosti Crnogoraca da se ukljuce u proces stvaranja snaznijih centralnih institucija.\nMihajlo Crnobrnja je specijalni savetnik za pitanja evropskih integracija pri srpskom Ministarstvu za medjunarodne ekonomske odnose.\nSource URL: https://iwpr.net/sr/global-voices/komentar-srbi-crnogorci-i-evropa


Pomen Oliveru Ivanoviću: 1.000 sveća za hiljadu dana ćutanja - Društvo - Dnevni list Danas\nPočetna » Društvo » Pomen Oliveru Ivanoviću: 1.000 sveća za hiljadu dana ćutanja\n1Piše: Beta 12. oktobra 2020. 21.31 Izmenjeno: 22.50\nIspred Crkve Svetog Marka u Beogradu veliki broj ljudi odao je poštu lideru Građanske inicijative „Sloboda demokratija pravda“ Oliveru Ivanoviću koji je ubijen 16. januara 2018. godine u Severnoj Kosovskoj Mitrovici, a ubice ni danas nisu pronađene.\nU Kosovskoj Mitrovici nekoliko desetina građana, članova porodice i prijatelja, upalili su sveće Oliveru Ivanoviću, u ulici Sutjeska gde je Ivanović ubijen s više hitaca u leđa, preneo je Kossev.\nPredsednica Evropskog pokreta Srba sa Kosova Rada Trajković rekla je za Kossev da se građani nisu odazvali u većem broju iz straha, i objasnila zašto se ona odazvala pozivu.\n„U hiljadu dana bez obzira na složenost tog posla, ja sam čvrsto ubeđen, da je sve to moglo mnogo brže i operativnije da se izvede, da se samim tim dođe i do izvršilaca i do nalogodavaca, kao i do svih onih koji su na bilo koji način pomogli u izvršenju tog čina“, kazao je Ivanović, koji je inače sudija.\nOptužnica je u međuvremenu vraćena na ponovni postupak, na osnovu odluke Apelacionog suda koji je usvojio žalbe odbrane optuženih.\nGodišnjica, Oliver Ivanović, pomen\n12. oktobra 2020. u 22.25\nOn se borio za Kosovo unutar Srbije a znamo ko je prekršio Ustav Srbije i pregovarao o pogodnostima za Srbe u okviru nezavisnost Kosova!Jer autonomija za srbe može biti samo u stranoj zemlji,toliko nismo glupi!tako da se počinioci znaju.


Kurti produbio jaz između Vašingtona i Berlina | Radio Kosovska Mitrovica\n4. April, 2020 09:12 |\nOdluka privremene kosovske vlade odlazećeg premijera Aljbina Kurtija da prividno ukine takse na robu iz Srbije samo je produbila jaz između Vašingtona i Berlina i izazvala ustavnu krizu usred pandemije koronavirusa.\nAnalitičari opisuju Kurtijevo ukidanje taksi uz istovremeno uvođenje recipročcnih mera kao “majstorija i politička smicalica da se kupi vreme”, ocenjuje Jovan Kovačić, predsednik Fondacije Ist-Vest Bridž u autorskom tekstu za “Nju Jurop”, list koji se distribuira unutar institucija EU.\nKosovski analitičar Fisnik Haljimi ocenjuje da odluka Kurtija gura Kosovo u otvoreni sukob sa SAD.\nTakođe, analitičari primećuju da su danima pre pada Kurtijeve vlade nemačke diplomate otvoreno lobirale za Kurtija, ne samo u medijima nego i među poslanicima, uključujući Srbe. Prozvale su specijalnog aemričkog izaslanika Ričarda Grenela arhitektom Kurtijevog zbacivanja i opisale to kao antievropsku strategiju.\n“Nemačka je verovala da Ramuš Haradinaj i Aljbin Kurti mogu da joj pomognu da bude ravnopravan partner SAD u regionu”, rekao je jedan zapadni analitičar za “Nju Jurop”.\nKurtiju se, dodaje on, mnogo više svideo savet Berlina da ne mora da razgovara direktno s predsednikom Srbije Aleksandrom Vučićem, nego otvoreno upozorenje američkog specijalnog izaslanika Ričarda Grenela da je Beograd deo rešenja, a ne problem.\n“Ovo je veoma značajan signal za ekonomski razvoj i političku saradnju u regionu”, rekla je ona ignorišući činjenicu da je Kurti ukinuo takse, ali umesto njih podigao nove barijere.\nHaljimi kaže da Ustavni sud treba da odluči da li Hašim Tači ima pravo da da mandat za formiranje vlade liderima aktuelnih parlamentarnih stranaka ili da sazove nove izbore. Nije jasno ni da li privremena vlada može da donosi pravno obavezujuće odluke, tako da je lopta u Ustavnom sudu.\nUniverzitetski profesor Mazlum Baraliju kaže da nije pravo vreme i da izbori treba da se održe pošto prođe epidemija koronavirusa.\n“Kurti i njegovi evropski mentori kupuju vreme do novembra nadajući se da će Donald Tramp izgubiti izbore u novembru”, rekao je on.


JU Gimnazija:Lamija Trumić-učenica generacije | Zivinice.ba\nJU Gimnazija:Lamija Trumić-učenica generacije\nAutor: Šefik Gadžo 15.06.2021 20:44\nNa večerašnjem defileu maturanata Javne ustanove Gimnazija Živinice upoznali smo učenicu generacije, a to je Lamija Trumić.Tokom svih godina školovanja u dnevniku je imala same petice.Najbolje ocjene bile su njen izbor.\nLamija je, osim odličnog učenja, bila uspješni predsatvnik svoje škole na mnogim takmičenjima, o čemu kaže:\n“Najviše uspjeha imala sam na takmičenjima iz matematike i engleskog jezika, redovno sam pobjeđivala na općinskim takmičenjima.Naravno, bilo je još zapaženih rezultata, ali sam izdvojila ova dva”.\nDirektorica Muljka Hamzagić hvali Lamiju i kaže da će on još mnogo postići:\n“Imali smo mnogo dobrih đaka, ali Lamija se izdvajala, tako da je ona ta koja je ponijela epitet učenika generacije.Ja joj od srca želim još puno uspjeha na fakultetu i dalje u životu uopšte”.\nLamija Trumić je odavno odabrala na koju će stranu i o tome je rekla:\n“Najvažnije je da se večeras družimo i oprostimo, a što se tiče daljeg školovanja upisat ću Elektrotehnički fakultet u Sarajevu-odsjek računarstvo i informatika”.\nNa kraju, preostaje nam da ovoj uspješnoj maturantici poželimo puno uspjeha na studijama u Sarajevu./Š.G./


Faktor | Objavljene liste kompanija i turističkih zajednica koje će predstavljati BiH na EXPO 2020\nObjavljene liste kompanija i turističkih zajednica koje će predstavljati BiH na EXPO 2020\n27.12.2021. / 21:56\nMinistarstvo privrede Kantona Sarajevo objavilo je danas na web stranici Ministarstva konačnu listu kompanija i turističkih zajednica koje će u narednim mjesecima predstavljati strateške grane privrede i industrije Bosne i Hercegovine na svjetskoj izložbi EXPO 2020 Dubai.\nNa poziv za iskazivanje interesa i paket podrške za predstavljanje na ovoj izložbi prijavilo 97 kompanija, sedam turističkih zajednica i 45 projekata, te da je Komisija nakon prve faze poziva sačinila preliminarnu listu poslovnih subjekata koji su prošli na ovom pozivu.\nNakon eliminacijske faze, Ministarstvo privrede KS pozvalo je sve poslovne subjekte sa preliminarne liste da dostave obaveznu dokumentaciju kako bi Komisija izvršila verifikaciju ostvarenih bodova po prijavi na online aplikaciju.\nU proteklom periodu Komisija je izvršila verifikaciju dostavljene dokumentacije i ostvarenih bodova u prvoj fazi, te sačinila konačnu listu poslovnih subjekata koji će predstavljati Bosnu i Hercegovinu na izložbi EXPO 2020 Dubai.\n- U narednim danima pozvat ćemo sve koji su zadovoljili uvjete i obavit ćemo razgovore sa svima koji su prošli fazu II, kako bi se još jednom uvjerili u spremnost učesnika, njihove lične kompetencije, obzirom da imamo industrije koje će timski nastupiti i predstavljati, kako industriju iz koje dolaze i njene prednosti, tako i svoje vlastite biznise - podsjećaju iz Komisije.\nLista je dostupna na web stranici Ministarstva na ovom linku\nKomisija je danas objavila i preliminarnu listu projekata koji su prošli prvu fazu ovog poziva, a narednih dana uradit će i verifikaciju i validaciju obavezne dokumentacije. Iz Komisije ističu da je proces odabira projekata potrajao jer su se teže uklapali u kriterije metodologije, kao da je sam proces iziskivao više kontrole u odnosu na kompanije i turističke zajednice.\n- Sve su to dobri projekti i žao nam je da ne budu predstavljeni potencijalnim investitorima i zato smo s velikom pažnjom pregledali svaki segment pristiglih projekata, kako bismo izabrali najbolje. Ministarstvo će sagledati sve mogućnosti da i svim ostalim relevantnim projektima i aplikantima koji imaju šanse da se predstave na EXPO 2020 i budu dio ove priče, osigura barem tehničku podršku za odlazak na ovu najveću svjetsku izložbu - kazali su iz Komisije.\nPreliminarna lista projekata koji su prošli prvi krug Poziva, dostupna je na ovom linku\nSve privredne subjekte sa preliminarne lista koji su se u fazi I plasirali među 10 projekata Ministarstvo privrede poziva da za fazu II dostave verifikacionu dokumentaciju, najkasnije do 30. decembra 2021. godine.\n- Oni koji su aplicirali za projekte, bit će pozvani da urade kratku prezentaciju projekta i spremnosti istih za prezentaciju na EXPO 2020 izložbi - napominju iz Komisije.\nPlan predstavljanja poslovnih subjekata na izložbi EXPO 2020 Dubai podrazumijeva minimalno pet dana za svaku industriju pojedinačno u naredna tri mjeseca, a detaljan plan, odnosno termini odlazaka bosanskohercegovačkih predstavnika bit će precizirani, nakon što se objave sve konačne liste, saopćeno je iz Službe za protokol i press KS.\nAkar se sastao s Izetbegovićem, posjetio Ambasadu Turske u BiH


Prethodne studije ističu koronavirus kao najverovatniji faktor rizika za akutne kardiovaskularne komplikacije, ali ova studija analizirala je kontrolisane slučajeve koje je zabeležila u Švedskoj. Kontrole su se podudarale prema starosti, polu i okrugu prebivalištu u Švedskoj, obuhvatajući sve pacijente koji su imali kovid u periodu od 1 februara do 14 septembra 2020 godine.\nStudija je utvrđivala povećan rizik od nastanka akutnog infarkta miokarda ili ishemijskog moždanog udara u prve 2 nedelje nakon preležanog kovida 19.\n"Naši nalazi sugerišu da je kovid 19 faktor rizika za akutni infarkt miokarda i ishemijski moždani udar. To ukazuje na to da akutni infarkt miokarda i ishemijski moždani udar predstavljaju deo kliničke slike kovida 19 i naglašava potrebu za vakcinacijom protiv koronavirusa", navodi se u saopštenju časopisa Lancent.\nDokazi koji se fokusiraju na vezu između kovida 19 i kardiovaskularnih komplikacija zasnovani su na relativno malim studijama, ograničenim na ranu fazu pandemije, i uključuju uglavnom hospitalizovane pacijente-odnosno one sa teškom bolešću. Shodno tome, postoji potreba za studijama na nivou populacije kako bi se identifikovao teret akutnih kardiovaskularnih događaja nakon kovida 19.\nPrema našim saznanjima, ovo je najveća studija koja koristi sve pacijente kojima je dijagnostikovan kovid 19. I identifikuje rizik od prvog akutnog infarkta miokarda i prvog ishemijskog moždanog udara pomoću dve odvojene metode, samokontrolisane metode serije slučajeva i odgovarajuće kontrolne studije.\nDokazi ukazuju na to da bi akutne kardiovaskularne komplikacije mogle da predstavljaju bitnu kliničku manifestaciju kovida 19, a dugoročni efekti mogli bi da budu izazov za budućnost.\nOvi nalazi bi mogli da promene kliničku praksu i opravdaju prioritet preventivnih i dijagnostičkih strategija, što može da utiče na lečenje i, prema tome, smanji teret morbiditeta i mortaliteta u ovoj grupi pacijenata.


Rusija će Belorusiji obezbediti kredit od 1,5 milijardi dolara - Sputnjik Srbija\n06:23 29 Novembar 2020\n16:33 14.09.2020 Preuzmite kraći link\n„Dogovorili smo se da će Rusija u ovom teškom trenutku obezbediti Belorusiji državni kredit u iznosu od 1,5 milijarde dolara i to ćemo ispuniti. Sada, koliko je poznato, naši ministri finansija rade na ovome na profesionalnom nivou“, precizirao je Putin.\nOn je podsetio da je ruski premijer Mihail Mišustin ranije održao uspešne pregovore u Minsku o svim oblastima saradnje dveju zemalja, uključujući i finansijsku.\nOn je rekao da očekuje da će se informacije o kreditu odraziti na finansijskom tržištu.\n„Nisam slučajno pomenuo kredit koji Rusija planira da obezbedi Belorusiji u najskorije vreme. Nadam se da će se to odraziti i na finansijskom tržištu“, rekao je ruski lider.\nKrajem avgusta Lukašenko je saopštio da će Belorusija održati pregovore sa Rusijom o refinansiranju državnog duga zemlje za milijardu dolara. Ruski ministar finansija Anton Siluanov kasnije je izjavio da se uslovi i iznos kredita razrađuju na nivou ministarstava finansija.\nLukašenko: Privreda pre svega\nkredit, Aleksandar Lukašenko, Vladimir Putin


Zahuktali Tekstilac dočekuje Radnički iz Sombora - www.025.rs\nwww.025.rs / ODŽACI / Zahuktali Tekstilac dočekuje Radnički iz Sombora\nZahuktali Tekstilac dočekuje Radnički iz Sombora\nMalo je onih koji su pre početka sezone očekivali da će sutrašnja utakmica, između Tekstilca i somborskog Radničkog, biti jedan od derbija 9. kola Vojvođanske lige Sever. Rezultatima i plasmanom na tabeli, ova utakmica je opravdano dobila taj epitet, a sa aspekta Odžačana, ona ima veliki značaj. Naime, Tekstilac je nanizao seriju pobeda I tak dospeo na šesto mesto na tabeli, sa realnim izgledima da nastavi da se bori za sam vrh tabele. Odlazak nekoliko igrača nije se osetio u igri koju forsira trener Zoran Ćirić, pa je Tekstilac do sada najprijatnije iznenađenje Vojvođanske lige Sever.\nIsti epitet mora se dati i Somborcima, koji ove sezone igraju kao preporođeni. Od ekipe, koja je odavno bila „otpisana“, dospeli su do sredine tabele i u poslednjih pet kola nemaju poraz. Ova utakmica će se, nakon dužeg vremena, odigrati na stadionu Tekstilca sa početkom u 15.30 časova.\nTags: sport, tekstilac\nVAŽNO ZA GRAĐANE SRBIJE! Od danas moguće elektronsko zakazivanje za PCR testiranje na lični zahtev


Venecuela: Tokom jednomjesečnih protesta poginulo najmanje 37 osoba\nPro i antivladini demonstranti sukobili su se u četvrtak u Venecueli, čime su nastavljene nasilne demonstracije širom zemlje.\nVenecuela je pogođena društvenom, ekonomskom i političkom krizom, a novi val protesta počeo je 4. aprila, kada je Vrhovni sud preuzeo ovlasti nad Narodnom skupštinom, koja je pod kontrolom opozicije. Iako je sud ubrzo preinačio tu odluku protesti nisu prestali.\nStotine policajaca i pripadnika Nacionalne garde u četvrtak je blokiralo pokušaj studentskog marša, opkolivši Centralni univerzitet Venecuele odakle su studenti planirali krenuti ka zgradi Ministarstva unutrašnjih poslova.\nDemonstranti su više od sat vremena bezuspješno pregovarali o njihovom izlasku iz kampusa, da bi potom sigurnosne snage na masu počele bacati suzavac i ispaljivati gumene metke.\nOpozicione stranke i studenti osudili su taktiku prekomjerne upotrebe sile od strane policije. Studentski lideri tvrde da je od posljednjeg zvaničnog saopštenja objavljenog u ponedjeljak poginulo najmanje šest osoba, što ukupan broj stradalih u protestima dovodi do broja od 37 ljudi.\nProtesti su se intenzivirali početkom ove sedmice kada su studenti odbacili dekret predsjednika Nicolasa Madura kojim se prekraja Ustav kojeg je 1999. godine implementirao veoma popularni pokojni bivši predsjednik Hugo Chavez.\nMaduro je istakao da su promjene neophodne kako bi se vratio mir u zemlju.\nObjavio: Pet, 05/05/2017 - 10:17\nDvije osobe poginule na protestima u Iranu


"Železničar" završio sezonu na 6. mestu SLV - Radio televizija Pančevo\n“Železničar” završio sezonu na 6. mestu SLV\n9. juna 2019. 9. juna 2019. 0374\nU poslednjem kolu Srpske lige „Vojvodine“ fudbaleri pančevačkog „Železničara“ odigrali su nerešeno 1:1 sa ekipom „Crvene zvezde“ iz Novog Sada. Gosti su do prednosti došli golom Marka Mastila, „dizelka“ je izjednačila pogotkom Danila Kovačevića. Na konačnoj tabeli „Železničar“ zauzima 6. mesto sa 46 bodova.\nU poslednjem, 34. kolu Srpske lige “Vojvodine” fudbaleri “Železničara” ugostili su ekipu “Crvene zvezde” iz Novog Sada, na Sportskom centru “Mladost”. Na startu meča domaći su uglavnom napadali, gosti su čekali svoju šansu iz kontranapada i posle 15 minuta igre dočekali. Odličan napad povukao je Marko Mastilo, zadržao loptu i sjajnim udarcem zatresao mrežu Pančevaca za 0:1. “Dizelka” je napadala, Novosađani su se branili. Po desnoj strani odlično je prošao Đorđević, u petercu našao kapitena Danila Kovačevića, koji se ušetao u prazan gol za 1:1, 10 minuta pre kraja prvog dela igre. U drugom poluvremenu su obe ekipe stvarale šanse, ali bez uspeha pa je konačan rezultat ostao 1:1.\nNa konačnoj tabeli Srpske lige “Vojvodine” “Železničar” je zauzeo 6. mesto sa 46 bodova.\n“Železničar” je sezonu završio na 6. poziciji i sledeće sezone će se takmičiti u trećoj ligi, kao i pančevački “Dinamo 1945”, koji je takmičenje završio na 8. mestu sa 42 boda. U Prvu ligu Srbije plasirao se “Kabel” iz Novog Sada, a u niži rang ispali su: “Radnički” iz Nove Pazove, “Cement” iz Beočina, “Crvena zvezda” iz Novog Sada, “Mladost” iz Bačkog Jarka, dok će “ČSK Pivara” iz Čelareva pokušati da obezbedi opstanak u Srpskoj ligi kroz baraž.


Prema njegovim rečima, „Gamaleja“ u januaru sledeće godine počinje klinička ispitivanja. Direktor je izrazio nadu se da će se sa njima završiti za tri do četiri meseca.U Rusiji su već u toku ispitivanja nekoliko preparata koji mogu da se koriste kao pomoć zaraženima koronavirusom. Primera radi, preparat „Mir 19“ je već prešao drugu fazu ispitivanja.\nrusija, preparat, virus korona\n09:33 10.11.2021 (Osveženo: 09:49 10.11.2021)\nRuski Nacionalni istraživački centar za epidemiologiju i mikrobiologiju „Gamaleja“ pravi preparat od antitela za lečenje kovida 19, izjavio je direktor centra Aleksandar Gincburg.\n„Trenutno razvijamo antitela koja mogu da se daju pacijentima sa obolelih od virusa korona u obliku leka“, rekao je Gincburg.\nPrema njegovim rečima, „Gamaleja“ u januaru sledeće godine počinje klinička ispitivanja. Direktor je izrazio nadu se da će se sa njima završiti za tri do četiri meseca.\nU Rusiji su već u toku ispitivanja nekoliko preparata koji mogu da se koriste kao pomoć zaraženima koronavirusom. Primera radi, preparat „Mir 19“ je već prešao drugu fazu ispitivanja.\n5 Jun, 08:17


ČUVAJTE SE AMERI! Lansiranje rakete "oniks" od strane Rusije šalje poruku SAD šta ih čeka u Siriji (VIDEO)\n31-08-2018 06:19 Ratni izveštaji Naoružanje Svet Planeta Video\nRusko ministarstvo odbrane je objavilo video lansiranje krstareće rakete "oniks" protiv meta na površini mora. Vojni analitičar ističe da su ove rakete pogodno oružje odvraćanja i veruje da je to lansiranje signal.\nRaketa "oniks" (Foto: Jutjub)\nSnimak objavljen od strane ruskog ministarstva delimično pokazuje manevre Pacifičke flote u Ohotskom moru, uključujući lansiranja “oniks” raketa iz Bastion sistema i krsterećih raketa sa borbenih brodova. Svih sedam lansiranih raketa je pogodilo svoje konvencionalne ciljeve.\nRuski vojni analitičar Boris Rožin je komentarisao izbor raketa korišćenih u manevrima i šta to znači.\nRožin je ukazao na sve veću pretnju koju SAD predstavljaju i to što se čini da će sprovesti napad na Siriju, a u tom kontekstu, ruske rakete stiču posebnu važnost.\n“Jasno je da neće biti direktnog sukoba, ali demonstrirajući takvo oružje, Rusija šalje signal da ima sredstva za uništavanje platformi za lansiranje rakete koje SAD mogu pomeriti na scenu vojnih akcija u Siriji,“ rekao je ruski analitičar.\nSAA proglasila najviši stepen pripravnosti, vojni avioni sklonjeni iz istočnog Damaska! Više o tome čitajte OVDE.\nLAVROV: Sirija ima pravo da istera teroriste iz zemlje. Rusija će...\nPOČETAK TREĆEG SVETSKOG ILI KRAJ SIRIJSKOG RATA?! Najveća koncentracija vojske od Drugog svetskog rata (MAPA/FOTO/VIDEO)


Obilježavanje svjetskog dana pčela u Crnoj Gori – Savez pčelarskih organizacija Crne Gore\nTim povodom, u ponedjeljak će u Kući meda u Danilovgradu biti organizovan „Medni doručak“ kojem će prisustvovati grupa podgoričkih osnovaca, predstavnici diplomatskog kora u Crnoj Gori i mediji. Događaju će prisustvovati i predstavnici Ministarstva poljoprivrede, šumarstva i hrane Slovenije.\nPodsjećamo da je inicijativa prema Ujedinjenim nacijama da se 20.maj proglasi Svjetskim danom pčela potekla od Slovenije. Crna Gora je bila među prvim zemljama čija je Vlada podržala inicijativu i iskazala aktivno učešće u ostvarivanju njenih ciljeva. Prošle godine u Sloveniji Svjetski dan pčela obilježen je prvi put, kada su se zemlje potpisinice zajedničke deklaracije obavezale da će unapređivati saradnju u cilju zaštite pčela i podizanja svijesti javnosti o značaju pčela kao oprašivača za prirodu na Zemlji i čovječanstvo, posebno imajući u vidu da se njihov broj na globalnom nivou smanjuje.\nS ciljem promocije značaja pčela, ali i meda i drugih pčelinjih proizvoda, posebno za djecu, u okviru programa biće organizovana i edukativna radionica za najmlađe.\nUčesnici događaja obići će i proizvodne pogone Kuće meda, gdje su linija za preradu i sterilizaciju voska, otkup i pakovanje meda, proizvodnju invertnog sirupa, proizvodnju pogača, kao i prodajno mjesto za prodaju pčelarske opreme.\n10:00 – 10:30 – Obraćanja\nPredsjednik Saveza pčelarskih organizacija Radule Miljanić\nAmbasador Slovenije NJ.E. Mitja Močnik\nPotpredsjednik Vlade i ministar poljoprivrede i ruralnog razvoja mr Milutin Simović\n10:30 – 11:30 – Edukativni program za djecu\nPrezentacija za djecu – „Značaj pčela i kako nastaje med“\nLikovna radionica na temu pčela i med\nMedni doručak i dodjela poklona djeci\n11:30 -12:00 – Obilazak Kuće meda


Vesti online / Vesti / Srbija / Gojković: Hvala Liberiji\nPredsednica Narodne skupštine Maja Gojković zahvalila se danas Liberiji na odluci da povuče priznanje jednostrano proglašene nezavisnosti Kosova, ističući da je to značajno i za ukupan proces dijaloga sa Prištinom.\nPozdravila potpisivanje više sporazuma o saradnji Srbije i Liberije: Maja Gojković\nGojković je, u razgovoru sa liberijskim ministrom spoljnih poslova Gbezongarom Miltonom Findlijem, naglasila da se ovom odlukom Republika Liberija pridružila grupi prijateljskih zemalja koje su povukle priznanje, ističući da je to izuzetno značajno za Srbiju i ukupan proces dijaloga sa Prištinom.\nGojković je ukazala da poseta ministra spoljnih poslova Liberije ima izuzetan značaj u sklopu tradicionalno prijateljskih odnosa i saradnje na koju smo ponosni, kao i u pogledu želje da produbimo i učvrstimo ukupnu bilateralnu saradnju, posebno imajući u vidu da naredne godine obeležavamo čak 60 godina od njenog uspostavljanja.\nPodsetila je da je upravo u zgradi Doma Narodne skupštine održana osnivačka konferencija\n* "Kosovo jeste Srbija, ali..."\n* Srpska lista sa Palmerom, kompromis kroz dijalog\n* Priština ima podršku za članstvo u Interpolu\nPokreta nesvrstanih, a da Srbija danas ima strateški cilj jačanja i obnavljanja saradnje sa zemljama afričkog kontinenta na bilateralnom i multilateralnom planu, uz poseban interes za domene obrazovanja, privrede, poljoprivrede, industrije, trgovine, zdravstva, obrazovanja i kulture.\nGojković je istakla da je Narodna skupština otvorena i potpuno spremna na razvijanje međuparlamentarne saradnje na najvišem nivou i na nivou radnih tela dva parlamenta, u oblastima za koje postoji poseban interes za saradnju, kao i u međunarodnim parlamentarnim organizacijama.\nOna je pozdravila potpisivanje više sporazuma o saradnji Srbije i Liberije i naglasila da je Skupština Srbije spremna da doprinese unapređenju sveukupne bilateralne saradnje putem ratifikacije sporazuma.\nMinistar spoljnih poslova Liberije Gbezongar Milton Findli istakao je da Liberija želi da unapredi i konkretizuje saradnju sa Srbijom u brojnim oblastima, posebno privrede, poljoprivrede, turizma i založio se za jačanje saradnje na parlamentarnom nivou, kao posebno važnog segmenta odnosa dve države.\nMinistar informisanja, kulture i turizma Len Judžin Nagbe je ukazao da Srbija i Liberija imaju tradicionalno dobre odnose još od Pokreta nesvrstanih i da aktuelno unpređenje odnosa ne predstavlja početak već nastavak te saradnje.\nOn je naglasio da je, u u skladu sa tim, važno da se razmotre konkretne mogućnosti unapređenja saradnje u interesu obe države i njihovih građana, kao i da postoji obostrani interes i dobra volja za to, saopštila je Narodna skupština.\nSRBIJA Cilj nam je 5.000 potpisa\nSRBIJA Odluka Elektromreže Srbije da ostane na Kosovu olakšanje za Srbe


Vranjski izviđači u Nišu nastavili borbu za čistiju Južnu Moravu\nAutor: Jugmedia\t08.03.2017 10:18 am\nAkciju potpisivanja memoranduma o zaštiti Južne Morave, Odred izviđača „Zavičaj 1093“ iz Vranja, organizovao je sa predstavnicima gradova i opština na području Nišavskog okruga, a potpisivanje memoranduma pod nazivom „Tužna Morava“, vranjski izviđači proteklih dana organizovali su u sopstvenom gradu i Leskovcu.\nCilj akcije je da se lokalne samouprave, ali i udruženja građana i privrednici aktivno uključe u smanjenje zagađenja pritoka Južne Morave, a samim tim i u zagađenje Morave.\n„Jako veliki problem Južne Morave i pritoka je to što ni jedna od 16 opština i gradova kroz koje ta reka protiče nemaju kompletne sisteme za prečišćavanje fekalne kanalizacije„, rekao je starešina Odreda izviđača „Zavičaj 1093“ Jovan Kocevski i podsetio da lokalne samouprave nemaju direktne ingerencije nad Južnom Moravom, ali imaju nad njenim pritokama, a upavo te pritoke generišu velike količine otpada.\nVeliki problem Južne Morave oje i dlaganje velikih količina komunalnog i biloškog otpada i prekomerna eksploatacija šljunka i peska.\n„U gornjem toku reke postoji 12 kritičnih tačaka na kojima su popadalo drveće i komunalni otpad počeli da prave mini brane. Obala je ruinirana i na nekim mestima ukopana čak 12 metara„, rekao je Kocevski.\nSednji tok Južne Morave karakteriše veoma slaba pošumljenost obala i neverovatna količina biološkog otpada u samoj reci ili priobalju.\n„U slivu Južne Morave u Veliku Moravu, zbog prekomerne eksploatacije peska i šljunka gubimo maticu i reka se bukvalno pretvara u jezero„, kazao je Kocevski.\nStanje Južne Morave, podsetio je Kocevski, ustanovljeno je prilikom prošlogodišnje regate, kada su izvidjači „Zavičaja“ preveslali 232 kilometra reke od izvora do ušća.\n„Izveštaj o stanju Južne Morave dostavili smo „Srbijavodama“ i nadležnim ministarstvima. Dobili smo obećanje „Srbijavoda“ da će preduzeti prve korake i da će one biti usmerene ka 12 kritičnih tačaka u gornjem toku reke„, podvukao je Kocevski.\nOn je kazao da se izvidjači nadaju da će ovog leta moći da organizuju regatu koja će promovisati sve ono što su institucije uspele da urade na Južnoj Moravi, i u tom slučaju regata će se zvati „Vesela Morava“.\nOve pištolje koristili su UDBAŠI (FOTO)\nVučić otvorio Roštiljijadu i obećao fabriku sa preko 1000 zaposlenih\nHerceg on Ja živim s Albancima i nemam problema sa njima, imam problem da objasnim da nema problema


Održana promocija Kampanjе za podizanjе bеzbеdnosti u saobraćaju | Ministarstvo građevinarstva, saobraćaja i infrastrukture\nPočetakAktuelnostiVesti i saopštenjaOdržana promocija Kampanjе za podizanjе bеzbеdnosti u saobraćaju\nOdržana promocija Kampanjе za podizanjе bеzbеdnosti u saobraćaju\n13.05.2022. - 18:51\nBеograd, 13. maj – Ministar građеvinarstva, saobraćaja i infrastrukturе Tomislav Momirović prisustvovao jе danas promociji Kampanjе za podizanjе bеzbеdnosti u saobraćaju na državnim putеvima kroz еdukaciju vozača i drugih učеsnika u saobraćaju na dvе tеmе: "Znak znači život" i "Nе vozi zaustavnom trakom".\n„Kada izađеmo iz stanova postajеmo učcеsnici u saobraćaju. Svaki građanin koji krеnе na posao, dеca kada pođu u školu, bakе i dеkе koji idu do prodavnicе ili parkova imaju pravo da budu bеzbеdni. Naša jе obavеza da sе pobrinеno da tu sigurnost obеzbеdеmo po svaku cеnu. To možеmo da učinomo samo ako doprеmo do svakog pojеdinca sa porukom da život nеma cеnu“, izjavio jе ministar gradеvinarstva, saobraćaja i infrastrukturе Tomislav Momirović.\nMinistar jе dodao da jе cilj da budеmo društvo u kom jе pеšak zaštićеn i društvo bеz crniih statistika, a naročito kada jе rеč o dеci.\n„Prеthodnih godina smo mnogo invеstirali u bеzеbdnost saobraćaja, zato smo prošlе godinе imali najboljе rеzultatе kada jе rеč o bеzbеdnosti prе svеga dеcе“, rеkao jе Momirović.\nPodsеtio jе da jе Ministarstvo zajеdno sa Putеvima Srbijе posеban fokus stavilo na obеzbеđivanjе srеdstava za postavljanjе saobraćajnе signalizacijе i donošnjе pravilnika o utvrđivanju zonе školе i o mеrama za zaštitu bеzbеdnbosti dеcе na putu do školе.\nMomirović jе navеo da Ministarstvo radi na Stratеgiji bеzbеdnosti saobraćaja od 2022. do 2030. godinе, primеnjujе najbolja svеtska rеšеnja i sarađujе sa Mеđunarodnom transportnom zajеdnicom u ovoj oblasti.\n„Upravo po ocеni Transportnе zajеdicе Srbija jе prеpoznata kao najaktivnija zеmlja u rеgionu kada jе rеč o bеzbеdnosti saobraćaja“, istakao jе Momirović.\nOn jе napomеnuo da Srbija mora da nastavi izgradnju autoputеva i brzih saobraćajnica da bi postala društvo sa apsolutnom saobraćajnom bеzbеdnošću.\nSvi znamo koliki jе doprinos autoputa ''Miloš Vеliki'' kada jе rеč o smanjеnju intеnzitеta saobraćaja Ibarskom magistralom, koja jе zbog činjеnicе da sе u pršlosti na ovoj dеonici dеšavao najvеći broj nеzgoda nazvana magistralom smrti“, naglasio jе ministar saobraćaja.\nMomirović jе rеkao da invеsticijе u infrastrukturu mora da prati stalna еdukacija građana i učеsnika u saobraćaju o tomе da život nеma altеrnativu i da jе spašavanjе ljudskih života osnovni cilj svih u društvu.\nDogađaju su prisustvovali načеlnik Upravе saobraćajnе policijе MUP-a Srbijе Slaviša Lakićеvić, kao i dirеktor Putеva Srbijе Zoran Drobnjak koji jе tom prilikom rеkao da sе krеćе sa novom kampanjom koja sе odnosi na vožnju zaustavnom trakom i poštovanjе znakova kojе trеba da poštujеmo, čuvamo i da ih pratimo da bismo znali ko ima prеdnost u saobraćaju.\nPutеvi Srbijе upozorili su da jе za posеdnjе tri godinе 1.574 ljudi u Srbiji izgubilo život na putеvima, da jе u 30 odsto tih slučajеva do nеzgodе došlo zbog toga što jе saobraćajna signalizacija uništеna ili ukradеna.


Mazalica: Skupština nije bila suspendovana\n21/05/2020 | 20:34 | Izvor: SRNA\nPoslanik SNSD-a Srđan Mazalica rekao je večeras da Narodna skupština nije bila suspendovana za vrijeme vanrednog stanja kao što tvrdi opozicija.\n- Teoretski gledano Narodna skupština je mogla da zasijeda, ali mi smo prenijeli nadležnost predsjedniku Republike koji je mogao da blagovremeno i efikasno donosi važne odluke kojima je omogućena efiksana borba protiv virusa korona, ali i normalan život u različitim oblastima . rekao je Mazalica na posebnoj sjednici Parlamenta Republike Srpske.\nOn je istakao da se odlukama pomagalo i privredi kako bi se konsolidovala i što lakše pretrpjela posljedice.\n- Ovdje nije riječ o diktaturi, ni pritisku jer odluke koje su donesene verifikujemo na ovoj sjednici. Predsjednik Republike je pazio da uredbe budu u interesu građana, privrede i Srpske - dodao je Mazalica.\nPrema njegovim riječima, Vlada Srpske je donosila brojne mjere, među kojima je hitna isplata povrata poreza i doprinosa za povećanje plata u prošloj godini, privremenu odgodu plaćanja poreskih obaveza za privredne subjekte i ostale značajne odluke.\n- Sve što je govoreno za poljoprivredu i mnoge druge mjere su donesene, a mali dio toga je regulisan uredbom sa zakonskom snagom o poreskim mjerama za ublažavanju ekonomskih posljedica o kojima razgovaramo - kaže Mazalica.\nPosebena sjednica Narodne skupštine Republike Srpske prekinuta je i biće nastavljena sutra raspravom o akatima koje je donijela predsjednica Republike za vrijeme vanrednog stanja i donošenju odluke o prestanku važenja uredbi sa zakonskom snagom.\nBiće razmatran i Prijedlog rebalansa ovogodišnjeg budžeta Republike Srpske i Prijedlog zakona o izmjenama Zakona o izvršenju budžeta Srpske za 2020. godinu, po hitnom postupku.


Biseri klasične muzike za Novu godinu - Glas Srpske\nMirna Pijetlović 15.01.2015 07:29\nBanjaluka - Najljepše i najpoznatije kompozicije sa repertoara svih svjetskih simfonijskih orkestara u izvođenju Banjalučke filharmonije na tradicionalnom Novogodišnjem koncertu, koji je održan juče u podne, okupile su veliki broj ljubitelja umjetničkih nota u Banskom dvoru Kulturnom centru.\nKoncertna dvorana i ovaj, četvrti po redu, put od kada se izvodi Novogodišnji koncert, bila je zaista premala da primi sve one koji su željeli da prisustvuju ovom glamuroznom svečanom muzičkom događaju, kojim je Banjalučka filharmonija obilježila svoj mali jubilej - pet godina postojanja.\n- Ovim koncertom građanima Republike Srpske želimo da uputimo najlepše želje povodom praznika uz najlepše arije koje smo s ljubavlju pripremili - poručio je direktor Banjalučke filharmonije Ivan Otašević i dodao da su uz pomoć Vlade Republike Srpske, Ministarstva prosvjete i kulture RS, grada Banjaluka, Kabineta predsjednika i drugih prijatelja realizovali Novogodišnji koncert, ali i dobili vjetar u leđa za predstojeću sezonu u 2015. godini.\nCijeli muzički spektakl uljepšali su predivni glasovi soprana iz Banjaluke Lidije Pajić i Miljane Brezičanin i predivnog tenora, dragog gosta iz Novog Sada Aleksandra Saše Petrovića, kao i plesni par koji je upotpunio izvođenje Hačaturijanovog "Maskarada valcera".\nZanimljivo je bilo i izvođenje Andersonovog "Sandpaper balleta", koji je publiku oduševio zbog jedinstvenog performansa koji je izveden na sceni i u Koncertnoj dvorani.\nSopran Miljana Brezičanin otpjevala je dvije arije i to "Mizete" iz opere "Boemi" Đakoma Pučinija i Katalanijevu ariju "Eben" iz opere "La Vali".\n- Zadovoljstvo mi je nastupati na ovom koncertu i nadam se da je publika uživala u onom što smo pripremili. Mogu slobodno reći da Banjalučka filharmonija, iako mlada, korača velikim umetničkim koracima i nadam se da će dostići nivo Bečke filharmonije koja već godinama unazad izvodi jedan od najlepših Novogodišnjih koncerata - rekla je Brezičaninova.\n- Mi smo veliki muzički prijatelji. Zaista jako poštujem napore vodećih ljudi u Banjalučkoj filharmoniji da razvijaju kulturu muzike u Banjaluci i Republici Srpskoj i uvek ću se rado odazvati na pozive za nastup - rekao je Petrović i dodao da je uživao izvodeći najpoznatije kancone, kao što su "Granada", "Korengrato" i druge koje su vrlo poznate i dopadljive publici, a u skladu sa novogodišnjim praznicima.\n- Ono što planiramo u budućnosti, a zahvaljujući sporazumu Banjalučke filharmonije i Narodnog pozorišta iz Beograda, ostvarićemo dvosmernu saradnju. Naši članovi će krajem marta imati priliku da učestvuju na koncertu orkestra Narodnog pozorišta, što je velika stvar. A isto tako, naš dirigent Vanesa Kremenović imaće priliku da diriguje jednim koncertom u Beogradu - najavio je Ivan Otašević i dodao da su upotpunili i gudački orkestar koji će nastupati ravnopravno sa Simfonijskim orkestrom, oktetom i kvartetom Banjalučke filharmonije.


Vi ste ovdje:Home»Story»Evropi prijeti da stvori izgubljenu generaciju\nBy Redakcija on\t 20. Novembra 2019 Story\nIzbjeglice uzrasta između 16 i 24 godine nailaze na ozbiljne teškoće prilikom integracije u novo okruženje unutar EU, pokazao je najnoviji izvještaj evropske Agencije za fundamentalna prava (FRA) koji je sačinjen na osnovu intervjua sa 160 izbjeglica i 400 humanitarnih radnika iz Austrije, Francuske, Njemačke, Grčke, Italije i Švedske.\nZbog toga, ističe se u izvještaju agencije EU, „Evropa je u opasnosti od stvaranja izgubljene generacije mladih izbjeglica koji su napustili svoje domove mahom u bijegu od rata“. Izvještaj FRA nabraja i neke pozitivne lokalne inicijative i poziva države EU da uče jedni od drugih i daju mladima adekvatnu šansu za život.\nNužno je zato da države članice EU ubrzaju procedure za dobijanje azila, pojednostave procese spajanje porodica i obezbijede im krov nad glavom.\nJer kako navode, zbog duge procedure za dobijanje azila koja traje i po nekoliko mjeseci mnogi mladi su prinuđeni da kao beskućnici žive na ulicama.\nČlanice Unije se pozivaju da primjene „pametne investicije“ kao pomoć da se ohrabri uspješna integracija, ističu autori izvještaja koji ima za cilj da ukaže na to kako riješiti problem i spriječiti gubitak cijele jedne generacije.\nSem krova nad glavom, mladim ljudima treba omogućiti pristup obrazovanju, ali i obijezbediti neometan pristup medicinskoj službi jer mnogi od njih imaju traume od rata koje treba sanirati. Nerijetko se događa da su porodice rastavljene te je njihovo ujedinjenje prepoznato kao jedan od ključnih mehanizama za bolju integraciju migranata i izbjeglica.\n„EU i njene države članice naporno rade na pitanju migracija širom Evrope, suočavaju se sa ozbiljnim izazovima da integrišu pristigle, naročito omladinu“, kazao je Michael O'Flaherty, direktor FRA ukazujući, ipak, da ti problemi nisu nerješivi. On upućuje na različite primjere kako pametne i smislene političke odluke doprinose prevazilaženju problema. Političari širom EU, smatra O'Flaherty, moraju usvojiti te pozitivne primjere i dopustiti da ova generacija postane punopravni član društva.\nPrema podacima Eurostata, više od dva i po miliona ljudi apliciralo je za međunarodnu zaštitu u EU između 2015. i 2016. Od tada je smanjen broj, a prema statistikama iz 2018. za azil je podnijeto 650.000 prijava. Većina njih su sa Bliskog istoka, iz Afrike i Južne Azije, piše Danas.


Pokret - Dosta je bilo! : Južne vesti\n17:36, 1. 7. 2020.\nKako protiču parlamentarni izbori koji se danas ponavljaju i u Nišu zvanično se ne zna, a nepoznato je i koliko je građana izašlo na birališta. Nezvanično kontrolori kažu da ne da nema gužvi, već da po nekoliko sati nema birača. Pokret Dosta je bilo prati situaciju na terenu, a prema njihovim saznanjima ima pritisaka, ne i većih nepravilnosti, jer je slaba izlaznost.\n14:49, 1. 7. 2020.\nU Nišu se danas glasa na 8 biračkih mesta, a održavaju se ponovoljeni parlamentarni izbori. Pokret Dosta je bilo učestvuje sa svojom listom Suverenisti, a kako kažu, nadležnima su prijavili ono što su im preneli građani - pozivaju ih iz kol centra i lažno se predstavljaju kao članovi DJB.\n“Dosta je bilo”: Bivši načelnik Uprave kandidat za gradonačelnika Niša\n10:34, 8. 6. 2020.\nNekadašnji prvi čovek Uprave za planiranje i izgradnju Rodoljub Mihajlović, nosilac je liste Suverenisti i kandidat za gradonačelnika Niša ispred liste koja predstavlja pokret “Dosta je bilo” u Nišu.\n11:15, 7. 6. 2020.\n16:00, 25. 10. 2018.\nPokret Dosta je bilo nije više za evropske integracije, a svoj zaokret u politici predsednik Programskog saveta DJB Saša Radulović u Nišu objašnjava tvrdnjom da je pod vođstvom Nemačke Evropska unija krenula u pogrešnom pravcu, a i da je na Balkanu napustila evropske vrednosti. Srbija se kolonizuje, dodaje Radulović, pretvara se u zemlju "jeftine radne snage", dok je “ceo Balkan u kandžama Nemačke”.\nPokret "Dosta je bilo" u Nišu skuplja potpise za smenu gradske vlasti\n13:38, 26. 6. 2018.\nPoklanjanje Aerodroma “Konstantin Veliki” državi niški odbor Pokreta "Dosta je bilo" ocenjuje kao apsolutnu centralizaciju i poltronstvo niških čelnika prema partijskim centralama u Beogradu, pa zato pokreću akciju prikupljanja potpisa za smenu gradske vlasti i raspisivanje lokalnih izbora.\n15:50, 20. 6. 2018.\nIako se približio rok kada bi Nišom mogao da upravlja Privremeni organ, koji može da odlučuje bez pitanja odbornika delegiranih na osnovu izborne volje građana, i dalje nema termina održavanja sednice Skupštine koja bi takav scenario mogla da spreči. Kako kažu šefovi opozicionih odborničkih grupa Demokratske stranke i Niške inicijative, još nema poziva za sednicu za koju je predsednik Skupštine Rade Rajković pre dva dana rekao da će biti održana u zakonskom roku koji ističe u subotu 23. juna.\nNiški DJB nije podneo finansijske izveštaje, Agencija pokreće prekršajni postupak\n15:51, 2. 4. 2018.\nZbog toga što Pokret “Dosta je bilo” u Nišu nije podneo finansijski izveštaj za lokalne izbore 2016, kao i godišnji izveštaj za 2016. godinu, Agencija za borbu protiv korupcije podnela je zahtev za pokretanje prekršajnog postupka. Iz niškog DJB nisu imali komentar.


Vesti online / Vesti / Svet / Počela oduzimanja pasoša Turcima, i Srbima visi mač nad glavom\nPočela oduzimanja pasoša Turcima, i Srbima visi mač nad glavom\nUpravni sud u pokrajini Tirol počeo je da proverava navodne dvojne državljane i oduzima austrijske pasoše onima za koje se ispostavi da poseduju i drugo državljanstvo.\nUpravni sud u Tirolu proverava ilegalna dvojna državljanstva\nPrethodnih nedelja, pre svega povodom nedavno održanog referenduma o ustavnim promenama u Turskoj, koji je organizovan i u dijaspori, pokrenuta je diskusija o činjenici da brojni Austrijanci turskog porekla poseduju tursko državljanstvo, iako je to protiv austrijskog zakona.\nZašto se skoro 75.000 ljudi odreklo državljanstva BiH?\nSud u Tirolu oduzeo je sada austrijsko državljanstvo jednoj šestočlanoj porodici poreklom iz Turske, ali zakon je za sve isti pa bi ovaj "lov na veštice" mogao da pogodi i pripadnike drugih nacija, pa i Srbe koji pored austrijskog ilegalno poseduju i pasoš matične države.\nSud je ocenio da je zahtev porodice upućen Ministarstvu unutrašnjih poslova Turske za izdavanje ličnih dokumenata kako bi se porodica slobodnije kretala tokom odmora u zemlji porekla, molba za ponovno uzimanje turskog državljanstva.\nHajnc Kristijan Štrahe, lider Slobodarske partije (FPOe\n), predao je nadležnim vlastima glasački spisak nedavnog turskog referenduma iz kojeg se vide dvojni državljani. On je zatražio da se pod hitno deluje i proveri da li su Austrijanci turskog porekla lojalni novoj domovini ili su ponovo uzeli turski pasoš.\nInače, ova porodica je 2001. dobila austrijsko državljanstvo, a 2003. joj je vraćeno i tursko.\nSud je na osnovu toga doneo odluku o oduzimanju austrijskog pasoša, navodeći da ne vidi koji bi motiv turske vlasti imale da izdaju bivšim državljanima tajno, ili protiv njihove volje državljanstvo, što je tvrdila odbrana.\nSVET Širi se "lov" na dvojne državljane!\nSVET "Vesti" u Beču: Austrijanci strahuju zbog političkih nemira u Srbiji\nSVET Nemačka: Dupli pasoši uz dva uzlova\nEX YU Zašto se skoro 75.000 ljudi odreklo državljanstva BiH?


Crna Gora dobila protivnike po mjeri\nNapisao Milos Pavicevic\tutorak, 04 jul 2017 10:48\nŽenska seniorska reprezentacija u kvalifikacijama za Eurobasket 2019 koji će biti održan u Srbiji i Letoniji igraće u grupi A sa Slovačkom, Islandom i Bosnom i Hercegovinom, odlučeno je žrijebom u Minhenu. ''Crvene'' su dobile protivnike po mjeri iz svih šešira, jer su iz prvog izbjegle aktuelnog šampiona Evrope – Španiju, te sjajne selekcije kao što su Francuska, Belgija, Grčka, Turska, Italija i Rusija, dok su iz trećeg u kojem su bile neugodne reprezentacije Hrvatske i Litvanije, za protivnika dobile Island. Reprezentacije će biti podijeljene u osam grupa sa po četiri tima, a plasman na Eurobasket će obezbijediti osam prvoplasiranih i šest najboljih drugoplasiranih. Protivnik na startu kvalifikacija, biće selekcija Islanda kojoj naša reprezentacija gostuje 11. novembra. Crna Gora na žrijebu je bila u drugom šeširu, a do sada je četiri puta učestvovala na smotnajboljih selekcija Evrope.\n- Možemo da budemo zadovoljne nakon žrijeba u Minhenu jer smo dobile protivnike po mjeri. Protivnici su mogli da budu znatno teži, naročito iz prvog šešira, iako je i Slovačka pokazala kvalitet na posljednjem prvenstvu Evrope u Češkoj. Izbjegle smo selekcije iz samog evropskog vrha koje su bile u prvom šeširu, a i u trećem šeširu je bilo nekoliko selekcija koje smo željele da izbjegnemo. Imamo realne šanse da osvojimo i prvo mjesto u grupi, ali moramo da se dobro pripremimo za novi kvalifikacioni ciklus i da idemo od utakmice do utakmice. Sve protivnike maksimalno respektujemo, ali želimo da izborimo plasman na četvrto prvenstvo Evrope nakon obnove državnosti. Vjerujem da će selektor Roberto Injiges predvoditi naš tim i u kvalifikacijama, te da zajedno i uz maksimalno zalaganje svih igračica možemo do cilja, a to je plasman na Eurobasket – kazala je igračica turskog Galatasaraja Jelena Dubljević.\n- Za našu reprezentaciju počinje novi ciklus, u kojem najviše treba da se skoncentrišemo na nas same, a kako bi ispravile greške koje smo pravile na posljednjem Eurobasketu i spremno dočekale početak takmičenja. Protivnici su u ovom trenutku manje važni, ali moram da istaknem da sam zadovoljna žrijebom. Slovačka je ovog ljeta na prvenstvu u Češkoj pikazala da ima kvalitet, a sigurno je da će i Bosna i Hercegovina i Island dati sve od sebe jer bi im to bio prvi plasman na Eurobasket. Vjerujem da sve zavisi od nas i da uz činjenicu da smo dobili dobre protivnike, možemo da se nadamo učešću i na narednom Evropskom prvenstvu – kazala je krilni centar Milica Jovanović.\nRaspored Crne Gore u kvalifikacijama za Eurobasket u Srbiji i Letoniji\nIsland – CRNA GORA (11. novembar)\nCRNA GORA – Bosna i Hercegovina (15. novembar)\nCRNA GORA - Slovačka (10. februar 2018.)\nCRNA GORA - Island (14. februar 2018.)\nBosna i Hercegovina – CRNA GORA (17. novembar 2018.)\nSlovačka – CRNA GORA (21. novembar 2018.)\nSastav kvalifikacionih grupa za Eurobasket u Srbiji i Letoniji


Korhec: Napadnuti mladi Mađari u Temerinu | Autonomija\nKorhec: Napadnuti mladi Mađari u Temerinu\nNasilnici su u Temerinu na nacionalnoj osnovi napali dvojicu mladića mađarske nacionalnosti, saopštio je večer…\nNasilnici su u Temerinu na nacionalnoj osnovi napali dvojicu mladića mađarske nacionalnosti, saopštio je večeras vojvođanski sekretar za nacionalne manjine Tamaš Korhec.\nKorhec je agenciji Beta rekao da su se u Temerinu u roku od devet dana desila dva napada na mladiće mađarske nacionalnosti starosti od oko 20 godina koje su grupe, takođe mladih, nasilnika prvo pitali svoje žrtve koje su nacionalnosti pa ih potom pretukli.\nPokrajinski sekretar je danas Temerinu posetio povređene mladiće. On je naveo da je policija identifikovala napadače u prvom slučaju, dok za drugom grupom nasilnika još traga.\nKorhec se založio za strože kazne za ekstremiste koji izazivaju incidente na nacionalnoj osnovi.\n„Mislim da novčane kazne nisu dovoljna sankcija za ovakve slučajeve. Naprotiv, takve kazne samo ohrabruju nasilnike da nastave nasilje na etničkoj osnovi“, rekao je Korhec.\nPodsetio je da Vlada Vojvodine već pet godina radi na promociji različitih programa tolerancije i međusobnog uvazavanja, koji su namenjeni deci školskog uzrasta.\nPrema njegovom mišljenju, u Vojvodini se sigurno dešava još napada na nacionalnoj osnovi kao što su napadi u Temerinu, ali ih oštećeni iz straha ne prijavljuju.\n„Broj ekstremnih grupa sigurno je mali, ali ako ih na vreme ne izolujemo ili ne kaznimo na odgovarajući način, oni će se osiliti poput fudbalskih huligana“, kazao je Korhec.\nDodao je da je u Temerinu već duže vreme u toku „rat grafitima mržnje“ i zatražio od državnih organa i od javnosti da reaguju na ovakve pojave.\n„Otišao sam baš danas u Temerin, kada se obeležava Međunarodni dan sećanja na holokaust, da još jednom pošaljemo poruku o štetnosti međunacionalne mržnje i isključivosti“, objasnio je Korhec.\nOpština Temerin je etnički mešovita i naseljena je uglavnom Srbima i Mađarima. U toj opštini i ranije je bilo incidenata na međunacionalnoj osnovi.


ATV , Srpskainfo\n16.03.2019. 12:15 > 12:32\nIz Policijske uprave Banjaluka saopštili su da se danas oko 11,30 časova u Ulici Kralja Petra Prvog Karađoređevića na trotoaru, u blizini ugostiteljskog objekta “Combo” dogodila saobraćajna nesreća.\n- U nesreći su učestvovali V. D. (1997.) iz Banjaluke sa kombijem “mercedes” i pešak, žena, rođena 1955. godine iz Banjaluke, koja je zadobila telesne povrede – saopšteno je iz PU Banjaluka.\nUznemirujući snimak Kombijem udario ženu u centru Banjaluke\nNaime, za sada nije poznato da li je nesrećna žena životno ugrožena.\nUviđaj na licu mesta izvršili su policijski službenici za bezbednost saobraćaja Banjaluka.\nVozilom Hitne pomoći žena je prevezena u UKC Banjaluka, a obavešten i dežurni tužilac Okružnog javnog tužilaštva Banjaluka.\nNEIZVESNE PROGNOZE Žena, koju je kombi udario na TROTOARU, zadobila TEŠKE POVREDE GLAVE\nMALIŠANI SE BORE ZA ŽIVOT U komi dečak i devojčica povređeni u TEŠKOJ NESREĆI kod Čelinca


Internet u Avganistanu\nIako se o Internetu često govori kao o svetskom fenomenu, postoje države čiji stanovnici nikad nisu koristili Mrežu, niti znaju šta je to Internet. Broj ljudi na planeti koji nemaju kompjuter, niti su, makar elementarno, upoznati sa novim tehnologijama, nije mali, i često se priča i o digitalnom jazu, koji deli razvijeni Sever i siromašni Jug. Primer jedne od država koja ovih dana pravi prve korake na prodručju Interneta jeste Avganistan, opustošen ratovima, sankcijama, fundamentalističkom politikom, ali i „intervencijom“ Sjedinjenih Država.\nPrvu mrežu mobilne telefonije Avganistan je dobio u aprilu ove godine, a ovih dana je kompanija zaslužna za to započela i sa davanjem Internet usluga i najavila otvaranje prvih Internet kafea u zemlji. Preduslova za masovni pristup Mreži nema, te će morati da prođe dosta vremena pre nego Internet postane šire prihvaćen. Naime, Avganistan skoro da i nema telekomunikacionu infrastrukturu, o čemu govori i podatak da u dvomilinskom glavnom gradu Kabulu postoji samo 12.000 ispravnih telefonskih linija.\nO slaboj razvijenosti infrastrukture svedoči i činjenica da Avganistan u vreme vladavine Talibana i nije imao svoju telekomunikacionu mrežu, već se oslanjao na telefonski sistem susednog Pakistana. U to vreme, pristup Internetu postojao je samo u ograničenom broju ministarstava i ureda talibanskog režima. Pored njih, Mrežu su koristili i strane diplomate i mali broj predstavnika Ujedinjenih nacija, ali isključivo pomoću satelitskih telefona.


Jedinstvena konferencija u regionu „Gde su mladi u Agendi 2030?“ | Министарство омладине и спорта\nJedinstvena konferencija u regionu „Gde su mladi u Agendi 2030?“\nMinistar omladine i sporta Vanja Udovičić prisustvovao je danas u Beogradu na konferenciji o ciljevima održivog razvoja „Gde su mladi u Agendi 2030?“, koju je organizovalo Ministarstvo omladine i sporta u saradnji sa UNFPA (Populacioni fond Ujedinjenih nacija). Konferenciji su prisustvovali i direktorka UNFPA Doina Bologa, kao i direktor kancelarije UNICEF-a u Srbiji Mišel Sen-Lo.\nOd usvajanja Agende 2030, poznate pod nazivom Ciljevi održivog razvoja do 2030. godine, koju su usvojile države članice Ujedinjenih nacija u septembru 2015. godine, Republika Srbija je među prvim državama formirala telo za sprovođenje Agende 2030., ali i obrazovala Međuresornu radnu grupu za sprovođenje Agende UN o održivom razvoju do 2030. godine.\nJedan od zadataka ovog tela je da upravo u saradnji sa nadležnim ministarstvima prati sprovođenje Agende 2030 i aktivno radi na svih 17 ciljeva (169 podciljeva) a da se do 2030. godine prevashodno smanji siromaštvo, posledice klimatskih promena i nejednakosti među ljudima.\nOrganizacije civilnog društva u Srbiji su se pre tri godine uključile u konsultativni proces pripreme Agende 2030. Uloga omladinskog sektora jako bitna za ostvarivanje ciljeva do 2030. godine, stoga je danas i organizovana ova nacionalna konferencija na kojoj je prisustvovalo 150 predstavnika omladinskih udruženja i kancelarija za mlade, kao i međunarodni donatori i predstavnici UN programa i agencija.\nMinistarstvo omladine i sporta je i pre donošenja Agende 2030, podržavalo finansijski projekte iz oblasti zapošljavanja i zapošljivosti mladih, obrazovanja, zdravlja, bezbednosti, socijalne uključenosti i učešća mladih.\n„U periodu od 2014. do danas preko Fonda za mlade talente je nagrađeno i stipendirano 8.601 učenik srednjih škola i studenata za studije u zemlji i inostranstvu i za te namene je utrošeno preko 2 milijarde dinara. Finansirali smo 103 projekta iz oblasti zapošljavanja i zapošljivosti mladih u vrednosti od preko 220 miliona dinara, kao i 59 projekata iz oblasti zdravlja i bezbednosti mladih u vrednosti od preko 50 miliona dinara“, istakao je Udovičić.\n„Ovo je jedinstvena konferencija u regionu koja doprinosi sprovoveđnju ciljeva Agende i veliko mi je zadovoljstvo da istaknem da je Srbija mnogo ispred drugih u radu sa mladima i dostignućima u toj oblasti“, istakla je direktorka UNFPA Doina Bologa.\n„Vlada Republike Srbije je aktivno podržala ciljeve i oformila telo za rad u skladu sa prioritetima. Srbija se posvetila implementaciji Agende 2030 u kontekstu uključenja mladih u rad“, rekao je direktor kancelarije UNICEF-a u Srbiji Mišel Sen-Lo.\nMinistar Udovičić je poručio da je ubeđen da će u Srbiji u narednom periodu biti puno zajedničkih aktivnosti, omladinskih treninga, obuka, volonterskih akcija i projekata koji će doprineti boljoj informisanosti, aktivizmu, mobilnosti i zapošljivosti mladih, i da naša podrška u svemu tome neće izostati.


28.04.2021 u 08:02\nAmerički vojni brod ispalio je hice upozorenja nakon što su se njemu i još jednom patrolnom čamcu u Persijskom zalivu približila tri plovila mornarice iranske Islamske revolucionarne garde (IRGCN) saopštila je američka vojska. „Američke posade izdale su višestruka upozorenja ali su brodovi IRGCN nastavili svoje manevre iz neposredne blizine. Posada UŠ Firebolta tada je ispalila hice upozorenja, a brodovi IRGCN-a su se pomerili na bezbednu udaljenost od američkih brodova”, navodi se u izjavi vojske SAD, prenosi Rojters. Početkom aprila u Persijskom zalivu se dogodilo još jedno sučeljavanje ratnih brodova Irana i SAD, što je, kako navodi Tanjug, bio prvi incident te vrste u poslednjih godinu dana, u jeku napetosti zbog neizvesnog iranskog nuklearnog sporazuma.\n18.04.2021 u 14:36\nTEHERAN - Između Srbije i Irana postoje veoma ozbiljni politički odnosi, koje treba preneti i na polje ekonomske saradnje, u različitim oblastima, a naročito u sferi poljoprivrede, i to je nešto što naša država treba da iskoristi na najbolji način, poručio je danas ministar Nikola Selaković, nakon niza susreta sa zvaničnicima Irana. Selaković je u izjavi novinarima podsetio da je Iran država koja u međunardonim organizacijama i forumima pruža principijelnu, stalnu i jasnu podršku pitanju teritorijalnog integriteta i suvereniteta Srbije i podržava želju Srbije da se mirnim i diplomatskim sredstvima traži rešenje za pitanje Kosova i Metohije. „Ta postojana podrška je nešto što nama itekako mnogo znači”, naglasio je Selaković. Šef srpske diplomatije dvodnevnu posetu Iranu završio je


Rex prizemljio Boeinge 737 | Avio Press\nRex prizemljio Boeinge 737\nKompanija Regional Express iz Australije primorana je da prizemlji sve svoje Boeinge 737-800 zbog domaćih putnih restrikcija koje su uvele vlasti te zemlje. Uskotrupni Boeinzi, koji se u floti REX-a nalaze svega nekoliko meseci, moraće da budu privremeno prizemljeni usled novih ograničenja za putovanja između država i teritorija unutar Australije.\n“Domaće i regionalne rute u REX-ovoj mreži u Novom Južnom Velsu, Viktoriji, Južnoj Australiji, Kvinslendu i Tasmaniji biće ili privremeno suspendovane ili redukovane sve do kraj zatvaranja granica i obaveznih karantina koje je uvela Vlada,” saopšteno je iz Regional Express-a.\nOd dolaska Boeiga 737-800 u flotu REX-a, kompanija je otvorila nekoliko novih linija između gradova Australije i uspešno se pozicionirala na najvećim domaćim tržištima. Iz Regional Express-a poručuju da će šest Boeinga 737 biti prizemljeno do 1. avgusta ali je sasvim izvesno da će se rok pomeriti za nekoliko nedelja.\nOkeanija REX vesti iz avijacije\nTivat iznad očekivanja\nRyanair iz Zagreba za Mančester\nJužna Amerika American Airlines investira u GOL\nEvropa Alitalia se priprema za obustavu operacija\nSeverna Amerika Air Lease Corporation dostavio 12 novih aviona\nSeverna Amerika Vertical Aerospace obezbedio prodaju preko 1000...


Sportske.net - Turci došli po Vošinog najboljeg igrača\nTurci došli po Vošinog najboljeg igrača\nNajzapaženiji pojedinac novosadske Vojvodine u jesenjem delu tekuće sezone uskoro bi mogao da "digne sidro" i napusti "Karađorđe" pošto su prve ponude već počele da pristižu.\nVezni fudbaler novosadske Vojvodine Aleksandar Paločević uskoro bi mogao da napusti "Karađorđe" pošto su ponude počele da pristižu, a trećeplasirani tim Superlige spreman je da mu da "zeleno svetlo" za transfer.\nSjajne igre koje je Aleksandar Paločević pružao tokom jesenjeg dela sezone u domaćim takmičenjima i na evropskoj sceni uticale su na interesovanje inostranih klubova, a "Žurnal" piše da su prve ponude stigle iz Turske.\nPremda se ne govori o imenu kluba koji se raspitivao za Paločevića, navodi se da su Novosađani odbili "ziherašku" ponudu jer je u startu pokazana želja za cenkanjem.\nNovosadska "Stara Dama" želi adekvatnu ponudu za jednog od najboljih igrača u timu i kada ona bude na stolu neće biti nikakve prepreke da momak koji ima ugovor do kraja 2018. godine dobije dozvolu da ide.\nVezni fudbaler rođen u Gnjilanu odigrao je 31 utakmicu u dresu Vojvodine tokom prvog dela sezone i sa devet golova, ali je velikim brojem asistencija značajno doprineo da ekipa beleži sjajne rezultate.\nIako je stvarno sjajno odigrao polusezonu,ipak je Meleg bolji\nJa reko Meleg\nPalocevic je sjajno igrao,ali ako cemo iskreno,Meleg je najbolji igrac Vojvodine.\nnisu isti tip igraca, slazem se da je Meleg jedan od najboljih ali Palocevic se pokazao isto kao jedan od najboljih i zbog tehnike i motoristike koja Melegu malo nedostaje.\nMislim da bi se lepo snasao u Zvezdi\nSta je sa onim Ivanicem?\nsta ce biti sa njim?nigra u BATE standardno i posto nema mesta u nasoj reprezentaciji sada ga zovu crnogorci jer kon nas tesko ako nisi bio u blizancima.\nNije nego ide u rijeku\nIde u rijeku iz batea


PRIZNAO KRIVICU: Svetozar Marović se NAGODIO SA TUŽILAŠTVOM i izašao iz zatvora | Happy BSC portal\nIZDAJA: Celu noć u suzama pokušavala da ga ISTRGNE iz Kristininog zagrljaja!\nPRIZNAO KRIVICU: Svetozar Marović se NAGODIO SA TUŽILAŠTVOM i izašao iz zatvora\nPolitički direktor DPS Svetozar Marović, osumnjičen za visoku korupciju, napustiti je danas istražni zatvor u Spužu, nakon što je sa Specijalnim tužilaštvom sklopio sporazum o priznanju krivice, kojim je pristao na zatvorsku kaznu ne manju od četiri godine zatvora.\nMarović se obavezao da tužilaštvu ukaže gde je završilo više od 15 miliona evra, za koje je oštećena Opština Budva. Prethodno sa tužilaštvom su se nagodili njegov sin Miloš i brat Dragan, koji su takođe bili u pritvoru pod sličnim optužbama i oni su pušteni iz pritvora, a puštanje Svetozara Marovića se očekuje danas.\nVisoki funkcioner vladajuće DPS je, kako prenose crnogorski mediji, Specijalnom tužiocu praktično priznao da je vođa kriminalne organizacije i da ju je navodno formirao radi sticanja protivpravne imovinske koristi.\nMarović se već skoro pet meseci nalazi u ZIKS-u, a njegovo zdravstveno stanje se iz dana u dan pogoršava, naročito nakon što su mu predočeni materijalni dokazi koji su protiv njega prikupljeni. Veruje se da je upravo to razlog zbog kojeg je odlučio da prekine svoju agoniju.\nMarović je iz tog razloga i potpisao izjavu da je organizovao kriminalnu organizaciju od 30-ak ljudi, opisao njihove uloge i način delovanja, ali i otkrio kako je i preko kojih računa novac "izašao iz zemlje".\nU suštini, to je potvrda svih sumnji za koje ga tužilaštvo tereti. Međutim, novina je tvrdnja Marovića da sporni novac nije uzeo on, već da je i sam u tom korupcionaškom dilu prevaren.\nU koga je spreman da "uperi prst" može se pretpostaviti, navode crnogorski mediji. Spekuliše se da je u svojim priznanjima Marović ukazao na trag više od 15 miliona evra, za koje je oštećena Opština Budva. Reč je o milionima koji su preko kompanije registrovane u Crnoj Gori besteretno preneti na više inostranih računa.\nKada Sporazum o priznanju krivice bude potpisan, Specijalno tužilaštvo će, po logici stvari, zatražiti blokadu svih spornih računa, kako direktno, tako i putem međunarodne pravne pomoći.\nNakon okončanja ovog postupka, kako saznaju Dnevne novine tužilaštvo će pokrenuti i finansijsku istragu protiv svih osumnjičenih, koja će obuhvatiti i članove njihovih porodica i povezana lica. U toj istrazi, oni će morati da dokazuju poreklo celokupne imovine, a Tužilaštvo ima pravo i da je privremeno konfiskuje i da državi na raspolaganje. To bi u prevodu značilo da poznate Budvane tek čeka borba da zadrže imovinu koju poseduju, navodi list.\nU Republici Srpskoj novih 10 zaraženih koronavirusom\nSKANDAL! SRAMNIJE NE MOŽE: Satanizuju Njegoša, dobijaju pare i pohvale, a Srbe ugnjetavaju\nAMERIČKI MAGAZIN O ĐUKANOVIĆU: "Ništa nije ostalo da se ukrade, pa bi sad da ukrade imovinu SPC!"\nDRAGAN MEKTIĆ NA SUDU: Muljao sa vatrogasnom opremom i nezakonito potrošio 63.000 evra


Pored ekipa iz Subotice i ove godine učestvovali su gosti iz drugih gradova Srbije, ali i jedna iz Segedina. Po prijatnom vremenu 67 ekipa svih generacija takmičilo se za što bolji plasman, ali na prvom mestu bilo je druženje i dobra zabava. Najbolje domaće "bombone od gude" napravila je ekipa "Zet, šuraci i ona", dok je u konkurenciji svilenih duvan čvaraka bila najbolja ekipa "Peti puk" iz Valjeva.\nMZ "Peščara" bila je danas domaćin tradicionalne "Čvarkijade", četvrte po redu, na kojoj je pored ekipa iz Subotice učestvovalo nekoliko ekipa iz Temerina, Valjeva i Sremske Mitrovice, kao i jedna iz Segedina.\nOd prvog dana gosti-učesnici "Čvarkijade" je nekoliko ekipa iz Valjeva, koje na manifestaciji učestvuje u pripremi duvan-čvaraka, delikatesa po recepturi iz Zapadne Srbije.\nPo prvi put učešće na manifestaciji u MZ "Peščara" je uzela ekipa iz Sremske Mitrovice, a njen "kapiten" bio je Đore Jovanovski.\nPo rečima Tomislava Jankovića, predsednika Skupštine opštine Sremska Mitrovica, dve ekipe iz ovog grada u Sremu su ustvari uzvratna poseta, nakon što su Subotičanima krajem januara bili domaćini na njihovoj "čvarkijadi".\nPored takmičarskih ekipa koje su pripremale čvarke, izloženi su bili i drugi suhomesnati proizvodi, sušene kobasice, slanina, pršuta, hrana starih recepata, ali i hrana s'nogu, sa roštilja.\nNakon višečasovnog pripremanja čvaraka takmičari su svoje uzorke izneli pred komisiju, a koja je presudila da su najbolji domaći čvarci, u velikoj konkurenciji, stigli iz kazana ekipe "Zet, šuraci i ona", dok su Valjevčani sa ekipom "Peti puk" mnog izvesnije pobedili u konkurenciji duvan čvaraka.


Miroslav Lajčak u Prištini, Beogradu i Podgorici\nStiže u višednevnu posjetu\nSpecijalni predstavnik EU za dijalog Beograda i Prištine i druga regionalna balkanska pitanja Miroslav Lajčak od sutra će boraviti u Prištini, Beogradu i Podgorici, rečeno je Srni u Kancelariji EU u Prištini.\nLajčak će sutra doputovati u Prištinu odakle će u srijedu, 3. marta, otputovati u Beograd, a dan kasnije u Podgoricu.\nTokom ovih posjeta Lajčak će se sastati sa najvišim predstavnicima Prištine, Srbije i Crne Gore, kao i sa predstavnicima EU koji su tamo angažovani.\nU Kancelariji EU očekuju da će Lajčak u Prištini najviše pažnje posvetiti postizbornom periodu, odnosno da sa liderima vodećih političkih partija kosovskih Albanaca i, najvjerovatnije, predstavnicima Srpske liste obavi konsultacije o formiranju nove privremene Vlade samoproglašenog Kosova i o stvaranju uslova za nastavak dijaloga Prištine i Beograda.\nTeme razgovora u Prištini, kako ističu u Kancelariji EU, biće vizna liberalizacija, kao i sprovođenje do sada potpisanih sporazuma između Beograda i Prištine.\nLajčaka bi sutra u Prištini trebalo da dočeka predsjednik samoproglašene vlade u Prištini Avdulah Hoti, ali je izvjesno da će najveći dio vremena iskoristiti za razgovore sa Aljbinom Kurtijem i Vojsom Osmanijem, liderima radikalnog albanskog pokreta "Samoopredeljenje", pobjednikom nedavnih parlamentarnih izbora na Kosovu i Metohiji.


Faktor | Vijeće ministara BiH: Bez saglasnosti o promjeni načina ulaska stranaca u BiH\nVijeće ministara BiH: Bez saglasnosti o promjeni načina ulaska stranaca u BiH\n26.05.2021. / 17:20\nVijeće ministara BiH, uz četiri glasa protiv, nije postiglo konsenzus u vezi sa donošenjem izmjena i dopuna odluke o propisivanju dodatnih uslova za ulazak stranaca u Bosnu i Hercegovinu, koja je dopunjena na sjednici.\nIstovremeno, uz dva glasa protiv nije postignut konsenzus u vezi sa donošenjem odluke o izmjeni i dopunama odluke o vizama, koju je predložilo Ministarstvo spoljnih poslova BiH.\nMinistrica vanjskih poslova BiH Bisera Turković ranije danas je istakla da su HDZ-ovi ministri Josip Grubeša i Ankica Gudeljević glasali protiv odluke o ukidanju viza državljanima Saudijske Arabije koji dolaze u BiH, čime je onemogućen dolazak hiljada turista koji su mogli spasiti turističku sezonu.\nVijeće ministara BiH će se o ovim odlukama izjasniti u drugom krugu glasanja, nakon obavljenih konsultacija.\nVijeće ministara BiH, uz pet glasova protiv u prvom krugu glasanja, nije donijelo odluku o obaveznoj primjeni preferencijalnog tretmana domaćeg. Vijeće ministara BiH prethodno je upoznato sa obaviješću Agencije za javne nabavke o prestanku primjene preferencijalnog tretmana domaćeg u postupcima javnih nabavki sa 1. junom.\nVijeće ministara BiH će se o ovoj odluci izjasniti u drugom krugu glasanja.\nNa sjednici je utvrđen prijedlog osnova za pokretanje postupka za vođenje pregovora radi zaključivanja Sporazuma o bezbjednosnoj saradnji između Vijeća ministara Bosne i Hercegovine i Vlade Republike Turske, uz prihvaćenu korekciju na sjednici.\nDvije države na ovaj način žele intenzivirati saradnju u borbi protiv svih vidova prekograničnog kriminala, terorizma i njegovog finansiranja, organizovanog kriminala i drugih vidova kriminala, uključujući ilegalne migracije, u skladu sa domaćim zakonima i međunarodnim propisima u ovoj oblasti. Pored razmjene informacija i iskustava, saradnja će uključivati i obuke te programe usavršavanja u ovim oblastima.\nUtvrđen je i prijedlog osnova za pokretanje postupka za vođenje pregovora radi zaključivanja Sporazuma između Vijeća ministara Bosne i Hercegovine i Vlade Islamske Republike Pakistan o saradnji u borbi protiv međunarodnog kriminala, terorizma, nezakonite trgovine drogom i organizovanog kriminala, kojim se jača biletaralna saradnja. Pojedinačni prijedlozi osnova biće dostavljeni Predsjedništvu BiH u daljnju proceduru, a za bh. potpisnika je predložen ministar sigurnosti.\nVijeće ministara BiH utvrdilo je prijedlog odluke o ratifikaciji Sporazuma o delegiranju odgovornosti za pružanje usluga u vazdušnom saobraćaju između Vijeća ministara Bosne i Hercegovine i Vlade Republike Srbije i Vlade Crne Gore, koji će Ministarstvo vanjskih poslova BiH dostaviti Predsjedništvu u daljnji postupak ratifikacije. Cilj sporazuma je unaprijediti odnose u oblasti zračnog saobraćaja i olakšati sigurno provođenje operacija međunarodnih letova preko svojih državnih granica u interesu putnika.\nVijeće ministara BiH usvojilo je izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za 2020. godinu, koji će Ministarstvo finansija i trezora dostaviti Predsjedništvu BiH i Parlamentarnoj skupštini BiH. Izvještaj će biti objavljen na web-stranicama Vijeća ministara BiH i Ministarstva finansija i trezora.\nUkupno ostvareni prihodi, primici i finansiranje na raspolaganju institucijama BiH u prošloj godini iznosili su 1.011.248.147 KM i za dva posto su viši u odnosu na planirane. Istovremeno su ukupno ostvareni rashodi i izdaci iznosili 989.089.130 KM KM i izvršeni su u većem iznosu za oko 104,1 milion KM ili 12 posto u odnosu na prethodnu godinu, u kojoj je bilo privremeno finansiranje za cijelu godinu.\nPovećanje rashoda se odnosi na povećanje kapitalnih izdataka, ali i tekućih grantova i transfera. Transferi su viši za oko 39,7 miliona KM, a najviše ovih budžetskih sredstava namijenjeno je drugim nivoima vlasti za saniranje ekonomskih šteta uzrokovanih epidemijom COVID-19 u BiH, i to 37.747.000 KM, te iz donatorskih sredstva u iznosu od 2.357.054 KM za ovu namjenu.\nBruto plate i naknade troškova zaposlenih ostale su na istom nivou kao u 2012. godini, odnosno nastavljena je primjena odluka Vijeća ministara BiH o njihovom smanjivanju. Istovremeno su u vrijeme epidemije COVID-19 tokom prošle godine smanjeni putni troškovi, izdaci za usluge prevoza i goriva, nabavku materijala i izdaci za tekuće održavanje.\nSve dospjele obaveze po osnovu spoljnog duga u 2020. godini izmirene su blagovremeno u ukupnom iznosu 744.530.103,79 KM.\nVijeće ministara BiH usvojilo je informaciju Ministarstva finansija i trezora o raspodjeli i korištenju sredstava tekuće rezerve dodijeljenih za saniranje ekonomskih šteta za period I - XII 2020. godine, koja će biti dostavljena Parlamentarnoj skupštini BiH.\nVijeće ministara BiH u prošloj godini osiguralo je ukupno 25 miliona KM iz tekuće rezerve, najviše 23 miliona KM za saniranje ekonomskih šteta uzrokovanih epidemijom COVID-19 i pomoći zdravstvenom sektoru, od čega je od 10 miliona KM raspoređeno 37 posto za Republiku Srpsku, 67 posto za Federaciju Bosne i Hercegovine sa svojih 10 kantona i dva posto za Brčko Distrikt BiH.\nIstovremeno je 13 miliona KM dodijeljeno kliničkim centrima u Banjoj Luci (4 miliona KM), u Sarajevu (3,5 miliona KM) i u Tuzli (1,5 miliona KM), kao i Univerzitetskoj kliničkoj bolnici Mostar (3,5 miliona KM), te Zdravstvenom centru Brčko Distrikta BiH (500 hiljada KM).\nPreostala dva miliona KM osigurana su za finansiranje troškova iz ugovornih aranžmana za nabavku zdravstvenih protivmjera za COVID-19 u okviru Programa višegodišnjih ulaganja za period od 2020. do 2022. godine. Ova sredstva su namijenjena izmirenju troškova nastalih u procesu nabavke vakcine u BiH, uključujući, između ostalog, isporuku, uvoz i raspodjelu vakcina protiv COVID-19, troškove transporta, skladištenja, te osiguranja kvaliteta, saopćilo je Vijeće ministara BiH.\nUsvojene izmjene Zakona o visini stope zatezne kamate na javne prihode


„Pružimo ruku deci“ – Humanitarna akcija udruženja „Ateisti Srbije“ - Glas Zaječara\nHome Društvo „Pružimo ruku deci“ – Humanitarna akcija udruženja „Ateisti Srbije“\nUdruženje građana „Ateisti Srbije“ sprovelo je treću po redu humanitarnu akciju pod nazivoim „Pružimo ruku decu“. Humanitarna akcija je sprovedena u Beogradu, Novom Sadu i Zaječaru.\nU Zaječaru su podeljeni novogodišnji paketići deci u ustanovi za dnevni boravak dece ometene u razvoju „Oblutak“.\nU Beogradu i Novom Sadu, podeljeni su paketi humanitarne pomoći svratištima za decu, u vidu odeće, obuće, sredstva za higijenu i slakiša.\nDok su paketi, koji su sadržali odeću, obuću i slatkiše, podeljeni deci u dvema romskim porodicama koje su u teškoj materijalnoj situaciji. Koordinacijom humanitarne akcije su rukovodili Isidora Dimić u Beogradu. Nada Teodorović-Šarac i Tanja Manojlović u Novom sadu i Ivan Marković u Zaječaru.\nUdruženej Ateisti Srbije osnovano je 2009. godine u Beogradu, a trenutno sedište udruženja je u Zaječaru.\nUdruženje za cilj ima promociju kritičkog mišljenja, borbu za očuvanje sekularnih načela državnosti i humanizma generalno. Pored tih aktivnosti, udruženje se trudi da učestvuje i u humanitarnom radu.\nSredstva za humanitarnu akciju se prikupljuju od članstva udruženja, kao i od ostalih zainteresovanih lica. Najveći deo je prikupljen u inostranstvu zahvaljujući našim članovima, pre svega potpredsednicima Marku Ekmedžiću i Predragu Stojadinoviću.\nU sprovoiđenju humanitarne akcije u zaječaru su učestvovali članovi i simpatizeri udruženja, Bora Bogdanović, Đole Vukuć, Milan Pešić, Anta Nikolić i predsednik upravnog odbora udruženja Ivan Marković.\nPrethodni tekstDrama okončana: Monika pronađena, otmičar i dalje u bekstvu!\nNaredni tekst„Zalogajčić“: Pita pica


Zoon politikon: Dvoličan je, a činilo se da je fin momak! Tramp o Trudou kad je saznao da je ismevan: Ne daje 2 odsto za odbranu\nDvoličan je, a činilo se da je fin momak! Tramp o Trudou kad je saznao da je ismevan: Ne daje 2 odsto za odbranu\nTramp je to izjavio u Londonu gde se održava NATO samit, a nakon što su ga novinari zamolili da prokomentariše navode… »\nNovinare koji prate samit NATO-a u Briselu zanimalo je šta britanski premijer Boris Džonson misli o sada već čuvenom snimku, na kojem se čuje kako se lideri NATO-a podsmevaju Donaldu Trampu.\nDžonson koji je i sam bio akter te situacije, slučjano… »\nNATO lideri "ogovarali" predsednika SAD,\nTramp optužio Trudoa da je "dvoličan"\nLONDON — Dok su lideri NATO-a na samitu u Londonu govorili o jedinstvu, na marginama je izbio novi spor nakon što je objavljen video snimak na kojem nekoliko lidera, kako se čini, "ogovara" predsednika SAD Donalda Trampa i njegovo ponašanje.\nIzdali ga saveznici:\nTramp zbog ismevanja otkazao završnu konferenciju na samitu NATO-a - Večernje novosti pre 46 minuta\nAmerički predsednik Donald Tramp otkazao je završnu konferenciju na samitu NATO-a zbog snimka na kojem mu se podsmevaju Emanuel Makron, Džastin Trudo i Boris Džonson. Američki predsednik Donald Tramp otkazao je završnu konferenciju na samitu NATO-a… »\nSkandal na samitu NATO! Tramp napustio skup:\nMarkon i Trudo ga ismevali, američki predsednik pobesneo! (video)\nIzgleda da se čak ni svetski lideri ne plaše malo tračeva u vezi sa svojim kolegama. U toku je samit NATO u Londonu koji je značajan po nekoliko teških sastanaka između premijera i predsednika koji su se okupili, posebno između Donalda Trampa i… »\nTramp pobesneo zbog ogovaranja: "Trudo je dvoličan"\nLondon -- Američki predsednik Donald Tramp izjavio je danas za kanadskog premijera da je dvoličan, iako se, kaže, činilo da je "fin momak". Tramp je to izjavio u Londonu, gde se održava samit članica NATO-a, a nakon što su ga novinari zamolili da… »\nAmerički predsednik Donald Tramp je na samitu NATO-a u Londonu burno reagovao pošto se pojavio video-snimak na kojem se vide svetski lideri koji ga ismevaju.\nTramp je otkazao konferenciju za novinare i napustio samit.\nTramp pobesneo: "Dvoličan je": Nakon što je video snimak kako ga ogovaraju lideri, osuo paljbu po Trudou\nAmerički predsednik Donald Tramp žestoko je reagovao na snimak koji je jutros obišao planetu, a na kojem se čuje kako mu se Emanuel Makron, kanadski premijer Džastin Trudo, njegov kolega iz Holandije Mart Rute i Boris Džonson podsmevaju. Tramp je… »\nLONDON: Američki predsednik Donald Tramp izjavio je danas za kanadskog premijera da je dvoličan, iako se, kaže, činilo da je "fin momak". Tramp je to izjavio u Londonu gde se održava NATO samit, a nakon što su ga novinari zamolili da prokomentariše… »\nMakron, Džonson i Trido snimljeni kako ismevaju Trampa (VIDEO)\nNovi snimak koji je procurio u javnost pokazuje kako čelnici nekih od najvažnijih američkih saveznica ogovaraju i ismejavaju Donalda Trampa. Snimak je nastao na prijemu u Bakingemskoj palati kod kraljice Elizabete II i njenog naslednika, princa… »\nPredsednik SAD Donald Tramp iznenada je otkazao konferenciju za novinare i napustio samit NATO u Londonu. Predsednik SAD Donald Tramp iznenada je otkazao konferenciju za novinare i napustio samit NATO u Londonu. Neposredno pre toga, stigao je da nazove… »\nMakron, Džonson i Trudo snimljeni kako ismevaju Trampa VIDEO\nNovi snimak koji je procureo u javnost pokazuje kako čelnici nekih od najvažnijih američkih saveznica ogovaraju i ismejavaju Donalda Trampa. Snimak je nastao na prijemu u Bakingemskoj palati kod kraljice Elizabete Druge i njenog naslednika, princa… »\nSnimak, koji je zabeležila kamera kod bazena, pogledan je više od četiri miliona puta. Dok lideri NATO ističu značaj jedinstva dok se okupljaju na samitu kod Londona, kamere su izgleda zabeležile kako nekoliko njih tračari o američkom predsedniku… »\nTelevizijske kamere "ulovile" su čelnike Francuske, Velike Britanije, Kanade i Holandije dok su, kako se čini, ismevali američkog predsednika Donalda Trampa na prijemu u Bakingemskoj palati priređenom u utorak uveče, uoči samita NATO-a. Snimak… »\nFrancuski predsednik Emanuel Makron i kanadski premijer Džastin Trudo uhvaćeni su dok su ogovarali Donalda Trampa tokom sinoćnjeg prijema kod kraljice Elizabete. Na snimku koji je objavila Kanadska radiodifuzna korporacija vidi se kako Makron i Trudo… »


Ambiente 2014 - Messe Frankfurt\nU Frankfurtu će se od 07. do 11. februara održati Međunarodni sajam proizvoda široke potrošnje pod nazivom “Ambiente”.\nNa sajmu će učestvovati preko 4.700 izlagača iz 81 zemlje koji će predstaviti proizvode, inovacije i trendove iz tri oblasiti: kuhinja, pokloni, život i dekoracija.\nTo je izvanredna prilika za sastati se s predstavnicima vodećih preduzeća iz ovoh sektora, usporediti cijene, razgledati kvalitetne proizvode, razmijeniti iskustva i sklopiti nove poslove.\nRegistracija novih automobila u Njemačkoj u 2013. god.\nUkupan broj novih automobila koji su reistrovani u njemačkoj, u 2013 godini, iznosi 2.952.431 auto, što je za -4,2 % manje u odnosu na 2012 godinu. Broj novo prijavljenih automobila (20 prvoplasiranih) po markama za 2013 kao i procentualne promjene u odnosu na 2012 možete pogledati u tabeli ispod.


EP - Rusi eliminisali domaćina - Sportske.net\nEP - Rusi eliminisali domaćina\nDomaćin Evropskog prvenstva u futsalu neće igrati u polufinalu kao pre dve godine. Za razliku od Srbije koja je na domaćem terenu stigla do borbe za medalje Slovenci su stali u četvrtfinalu.\n"Orlovi" sutra na terenu, određena satnicaEP - Srbija ide dalje, ispali ''Azuri''!EP - "Orlovi" na tihoj vatri, neće valjda odlučiti žreb?EP - Srbija protiv "Azura" za četvrtfinale (20.45)Cipi "džoker" - Ovako su "Orlovi" došli do zlata vrednog boda!\nDrugi četvrtfinalni susret na jedanaestom Evropskom prvenstvu u futsalu završen je pobedom reprezentacije Rusije (2:0) koja je na putu ka polufinalu eliminisala domaćina turnira Sloveniju.\nPrvo poluvreme završeno je bez golova ali je Rusija u šestom minutu nastavka iskoristila kontranapad i povela golom Edera Lime.\nOd tog momenta lopta je uglavnom bila u nogama futsalera Slovenije koji su u svakom napadu koristili Fetića kao petog igrača u polju ali mnogobrojni pokušaji da stignu do izjednačujućeg pogotka nisu dali rezultata.\nTrideset šuteva uputila je reprezentacija Slovenije ka golu Rusije na večerašnjoj utakmici ali Georgi Zamtaradze nijednom nije morao da vadi loptu iz mreže.\nNa kraju je Rusija kao i Kazahstan protiv Srbije stigla do gola u poslednjem minutu. Greška Slovenaca omogućila je Robinju da postigne gol i overi plasman "Zbornaje" u polufinale Evropskog prvenstva.\nRusija će za plasman u finale igrati protiv boljeg iz duela Portugala i Azerbejdžana, dok će Kazahstan na megdan pobedniku utakmice Ukrajina - Španija.


Sporazum Vlade Srbijie i PKS o 'digitalnoj transformaciji privrede'\n► Sporazum Vlade Srbijie i PKS o 'digitalnoj transformaciji privrede'\nPrivredna komora Srbije (PKS) i Kancelarija Vlade Srbije za informacione tehnologije i elektronsku upravu su danas potpisale "Sporazum o saradnji radi podrške efikasnom sprovođenju digitalne transformacije privrede Srbije".\nPKS je saopštila da su tim sporazumom predviđene zajedničke aktivnosti "na unapređenju primene informacionih tehnologija i modernizacije poslovanja, podršku privredi u tom pravcu, edukaciju, razmenu znanja kao i predlaganje novih mera za podsticanje razvoja industrija koje inovativno koriste nove tehnologije".\nPoseban fokus će po "Strategiji razvoja industrije informacionih tehnologija za period od 2017. do 2020, biti" na sektoru malih i srednjih privrednih društava i preduzetništva - kako da poboljšaju posao, prvi saznaju šta se događa na tržištu.\nPredsednik PKS Marko Čadež je rekao da će "digitalizacija privrede" biti jedan od najvećih izazova u narednim decenijama.\nVršilac dužnosti direktora Kancelarije Vlade Srbije za informacione tehnologije i elektronsku upravu, Mihailo Jovanović je rekao da je ta kancelarija "okrenuta razvoju informacionih sistema koji omogućuju elektronsku upravu, povezivanje državnih organa i usluge građanima", a da Privredna komora to treba da obezbedi privredi.


Brisel pod opsadom mlekara\nMlekari na protestu u Briselu jajima gađaju kordon policajaca. 7. septembar 2015.\nU Briselu je danas bilo opsadno stanje - hiljade farmera, uglavnom proizvodjača mleka, iz cele Evrope blokirali su grad tražeći bolje uslove rada, kao i mere koje će sprečiti da litar vode bude skuplji od litre mlijeka.\nMinistri su, pod pritiskom odobrili pola milijarde evra pomoći, priznajući da se evropska poljoprivreda nalazi u nezavidnoj situaciji.\nVanredno stanje u Briselu - hiljade farmera, 1.500 traktora iz cele Evrope blokirali su grad u protestu protiv neizdržive sutuacije - embargo na izvoz u Rusiju, ukinute trideset godina duge subvencije za mleko, nedostatak sluha Brisela za njihove probleme, naterali su ih na proteste.\n"Moraju nešto odmah učiniti da promene stvari", kaže nemački farmer dodajući da “to mora da se desi danas, ne sutra ili prekosutra, danas, jer više nema vremena".\nSa njim se slaže i poljoprivrednik iz Švedske - "Došli smo iz Švedske da pokažemo evropskim farmerima da ni mi nemamo dobru cenu mleka. I mi u Švedskoj mamo velike probleme".\nDrugi farmer iz Nemačke kaže da je zajedno sa ostalima, traktorom još juče u šest ujutro krenuo na put od 700 km.\n"I sada stojimo ovde i želimo da spasimo naše farme i najbolje što možemo danas da uradimo je da pokažemo političarima da smo ujedinjeni u zahtevu da spasimo našu prirodu, naše životinje i naše porodice", kaže on.\nU međuvremenu, političari zaštićeni policijskim kordonom, vodili su neometan sastanak.\nFernand Etgen, ministar poljoprivrede Luksemburga i predsedavajući Saveta ministara je rekao - "Nadamo da će situacija za poljoprivednike moći da se popravi uz konkretne predloge Evropske komisije".\nPosle višečasovnog sastanka ministara poloprivrede Evropske unije odlučeno je da se evropskim farmerima, uglavnom u sektoru mlekarstva, hitno odobri pomoć u visini od 500 miliona evra.\nReč je o jednokratnoj meri koja, sasvim sigurno, neće rešiti problem – već ga samo odložiti. Stoga nije isključeno da bi u centru Brisela ubrzo moglo doći do novih protesta.


SAD će odlučno reagovati ako Rusija rasporedi snage u Latinskoj Americi - 13.01.2022, Sputnik Srbija\nSAD će odlučno reagovati ako Rusija rasporedi snage u Latinskoj Americi\nReakcija Sjedinjenih Američkih Država u slučaju raspoređivanja ruskih snaga u Latinskoj Americi reagovaće odlučno, izjavio je savetnik američkog predsednika za... 13.01.2022, Sputnik Srbija\n„Ova tema nije se pokretala (na konsultacijama sa Rusijom ove nedelje). Ako dođe do takvog raspoređivanja, onda ćemo odlučno reagovati“, rekao je Salivan na brifingu u Beloj kući, komentarišući ruske izjave o mogućnosti razmeštanja snaga na Kubi i u Venecueli.Prema njegovim rečima SAD nameravaju da vojno ojačaju zemlje istočnog krila NATO-a u slučaju ruske invazije na Ukrajinu.Na pitanje koje korake su Sjedinjene Američke Države spremne da preduzmu, osim oštrih sankcija u slučaju ruske invazije na Ukrajinu, Salivan je rekao:Prema njegovim rečima, Vašington kao svoj glavni zadatak u situaciji sa Ukrajinom smatra sprečavanje ruske invazije na Ukrajinu.„Mi, pre svega, nastojimo da obuzdamo i sprečimo svaku potencijalnu invaziju Rusije“, odgovorio je on na pitanje novinara šta će preduzeti SAD ako Rusija ne izvrši invaziju, ali i ne povuče svoje trupe sa granica sa Ukrajinom.Istovremeno, Salivan nije direktno odgovorio na pitanje o mogućim potezima Vašingtona, rekavši da ne želi da komentariše hipotetičke korake Sjedinjenih Američkih Država.Novi pregovoriSalivan je dodao da rokovi novih pregovora između SAD i Rusije o bezbednosti za sada nisu određeni i da Vašington namerava prvo da se konsultuje sa svojim saveznicima i partnerima.„Što se tiče narednih diplomatskih koraka, ostajemo u kontaktu sa našim saveznicima, partnerima, kao i sa Rusima kako bismo narednih dana utvrdili šta će biti dalje“, rekao je Salivan.Prema njegovim rečima, SAD smatraju da je „diplomatija najrazumniji pristup” za rešavanje nesuglasica sa Rusijom.Prema njegovim rečima, Rusija sada treba da utvrdi da li pristaje na dalje diplomatske kontakte.U Briselu je u sredu održan sastanak Saveta Rusija-NATO. Sastanak je usledio nakon razgovora o bezbednosnim garancijama između Rusije i Sjedinjenih Američkih Država, održanih 9-10. januara u Ženevi. U četvrtak, posle zasedanja Saveta Rusija-NATO, održane su konsultacije na bečkoj platformi Organizacije za evropsku bezbednost i saradnju.Povod za razgovore je nacrt sporazuma o bezbednosnim garancijama koji je Moskva uputila Vašingtonu i njegovim saveznicima u decembru. Dokument, između ostalog, uključuje odredbe o međusobnom nerazmeštanju raketa srednjeg i kratkog dometa u međusobnom dometu, odustajanje daljeg širenja NATO-a na račun bivših sovjetskih republika i o smanjenju broja vojnih vežbi.Rusija je u više navrata odbacivala optužbe Zapada i Ukrajine za „agresivna dejstva”, navodeći da nikome ne preti i nikoga ne namerava da napada, a izjave o „ruskoj agresiji” koriste se kao izgovor da se još više vojne tehnike NATO-a prebaci u blizini ruske granice. Zamenik ministra spoljnih poslova Rusije Sergej Rjabkov ranije je izjavio da ne isključuje mogućnost da bi u slučaju neuspeha pregovora sa Zapadom o bezbednosnim garancijama mogle biti preduzete mere poput razmeštanja ruske vojne infrastrukture na Kubi i u Venecueli.\nsvet, rusija, nato, svet – politika\nReakcija Sjedinjenih Američkih Država u slučaju raspoređivanja ruskih snaga u Latinskoj Americi reagovaće odlučno, izjavio je savetnik američkog predsednika za nacionalnu bezbednost Džejk Salivan.\n„Ova tema nije se pokretala (na konsultacijama sa Rusijom ove nedelje). Ako dođe do takvog raspoređivanja, onda ćemo odlučno reagovati“, rekao je Salivan na brifingu u Beloj kući, komentarišući ruske izjave o mogućnosti razmeštanja snaga na Kubi i u Venecueli.\nSalivan je, međutim, istakao da američka obaveštajna zajednica nije došla do zaključka da je Rusija napravila izbor u korist vojnog razvoja situacije oko Ukrajine. Ipak, kako je naveo, pretnja od vojne invazije Rusije u Ukrajinu ostaje velika.\nPrema njegovim rečima SAD nameravaju da vojno ojačaju zemlje istočnog krila NATO-a u slučaju ruske invazije na Ukrajinu.\nNa pitanje koje korake su Sjedinjene Američke Države spremne da preduzmu, osim oštrih sankcija u slučaju ruske invazije na Ukrajinu, Salivan je rekao:\n„Jasno smo stavili do znanja, kako direktno Rusiji, tako i javno, o nekoliko drugih opcija, a one uključuju promene u vojnim snagama i potencijalu koje će SAD i NATO rasporediti saveznicima na istočnom krilu kako bi povećali i ojačali pouzdanost savezničke odbrane na njihovoj teritoriji“.\nPrema njegovim rečima, Vašington kao svoj glavni zadatak u situaciji sa Ukrajinom smatra sprečavanje ruske invazije na Ukrajinu.\n„Mi, pre svega, nastojimo da obuzdamo i sprečimo svaku potencijalnu invaziju Rusije“, odgovorio je on na pitanje novinara šta će preduzeti SAD ako Rusija ne izvrši invaziju, ali i ne povuče svoje trupe sa granica sa Ukrajinom.\nIstovremeno, Salivan nije direktno odgovorio na pitanje o mogućim potezima Vašingtona, rekavši da ne želi da komentariše hipotetičke korake Sjedinjenih Američkih Država.\nSalivan je dodao da rokovi novih pregovora između SAD i Rusije o bezbednosti za sada nisu određeni i da Vašington namerava prvo da se konsultuje sa svojim saveznicima i partnerima.\n„Što se tiče narednih diplomatskih koraka, ostajemo u kontaktu sa našim saveznicima, partnerima, kao i sa Rusima kako bismo narednih dana utvrdili šta će biti dalje“, rekao je Salivan.\nPrema njegovim rečima, SAD smatraju da je „diplomatija najrazumniji pristup” za rešavanje nesuglasica sa Rusijom.\nPrema njegovim rečima, Rusija sada treba da utvrdi da li pristaje na dalje diplomatske kontakte.\nRusija je u više navrata odbacivala optužbe Zapada i Ukrajine za „agresivna dejstva”, navodeći da nikome ne preti i nikoga ne namerava da napada, a izjave o „ruskoj agresiji” koriste se kao izgovor da se još više vojne tehnike NATO-a prebaci u blizini ruske granice. Zamenik ministra spoljnih poslova Rusije Sergej Rjabkov ranije je izjavio da ne isključuje mogućnost da bi u slučaju neuspeha pregovora sa Zapadom o bezbednosnim garancijama mogle biti preduzete mere poput razmeštanja ruske vojne infrastrukture na Kubi i u Venecueli.\nBlinken: Izazov za evropsku bezbednost ne dolazi od NATO-a, već od Rusije\n13 Januar, 16:37


Hyseni će od Saveta bezbednosti tražiti promenu Rezolucije 1244\nSkender Hyseni pred MSP prilikom saopštavanja odluke o Kosovu, 22 jul 2010\nNa Kosovu ocenjuju da nije lako da se izvrši zamena Rezolucije 1244, jer to, pre svega, neće dozvoliti Rusija.\nTokom sastanka u New York-u, ministar spoljnih poslova Kosova Skender Hyseni zatražio je od generalnog sekretara UN-a Ban Ki Moona zamenu Rezolucije 1244.\nKako prenosi kosovsko ministarstvo spoljnih poslova, ministar Hyseni je rekao da zahtev za zamenu rezolucije nije protiv UNMIK-a, već da taj zahtev podržava korenitu promenu okolnosti nakon proglašenja nezvisnosti Kosova i nakon mišljenja Međunarodnog suda pravde.\nZamenica ministra spoljnih poslova Kosova Vlora Citaku izjavila je za RSE da će Skender Hyseni i u utorak tokom zasedanja Saveta bezbednosti UN-a, između ostalog zatražiti promenu Rezolucije 1244, odnosno zamenu rezolucije novom rezolucijom koja će reflektovati novo stanje kreirano\nBeograd u procepu uoči sednice SB o Kosovu\nna Kosovu nakon proglašenja nezavisnosti, a naročito sada nakon objave mišljenja MSP o legalnosti nezavisnosti Kosova.\n“Konekst, situacija i okolnosti na Kosovu su promenjene i Rezolucija 1244 ne reflektuje više realnu situaciju. Svesni smo da u Savetu Bezbednosti pored onih koji podržavaju Kosovo, ima i protivnika, te da ovo neće biti lako. Ali mislimo da je ispravna stvar da se ovo uradi”, rekla je Citaku.\nRezolucija 1244 SB UN usvojena je 10. juna 1999. godine i ona je ovlastila međunarodno i civilno prisustvo na Kosovu i osnovala UNMIK - privremenu administrativnu misiju Ujedinjenih nacija na Kosovu.\nMarko Jakšić, jedan od lidera Srba severnog Kosova uveren je da predlog o zameni rezolucije neće proći u Savetu bezbednosti zato što, pre svega, to neće dozvoliti Rusija. On kaže da je Rezolucija 1244 najjače oružje u rukama Srbije i da je ona “najveća prepreka za stvaranje još jedne albanske države na Balkanu”.\nNije neophodno da se Rezolucija 1244 zameni nekom novom rezolucijom, naročito sada nakon mišljenja MSP koji je eksplicitno rekao da proglašenje nezavisnosti Kosova ne krši ovu rezoluciju.\n“Ono što je važno za srpsku stranu je to da kroz pozicije Rusije i Kine mogu da se bore za prostor Kosova i Metohije. Zato lično mislim da bez obzira na zahteve albanske strane iza koje pre svega stoji Amerika, mislim da taj predlog neće proći u Savetu bezbednosti, jer je tu Rusija. Od celog tog predloga neće biti ništa upravo iz razloga jer je to najveće oružje i u rukama Rusije i u rukama Srbije, a to je da je Kosovo i Metohija sastavni deo Srbije”, kazao je Jakšić.\nKrenar Gashi, analitičar u Kosovskom institutu za istraživanje i razvoj politike smatra da nije neophodno da se Rezolucija 1244 zameni nekom novom rezolucijom, naročito sada nakon mišljenja MSP koji je eksplicitno rekao da proglašenje nezavisnosti Kosova ne krši ovu rezoluciju.\n“Ako želimo da promenimo ovu rezoluciju bez obzira na tu činjenicu, onda je u pitanju veliki posao zato što tu rezoluciju može da promeni samo Savet bezbednosti UN-a, ali u kojem su najmanje dve zemlje sa pravom veta, a koji su protiv nezavisnosti Kosova”, kazao je Gashi.\nOn je dodao da i pored toga što kosovski političari neprestano ponavljaju da na Kosovu više nema mesta za UNMIK misiju, ova misija koja je osnovana na Rezoluciji 1244 zapravo nema ekzekutivnu moć, proglašenje nezavisnosti Kosova nije bilo protiv ove rezolucije, te da UNMIK ne smeta razvoju politike na Kosovu.\nPriština bez velikih očekivanja od Saveta bezbednosti\nServer: Očekujem da Generalna skupština podrži odluku MSP